मोदी कैबिनेट के पहिला विस्तार – Anjoria\nमोदी कैबिनेट के पहिला विस्तार\nNov 9, 2014 मोदी मंत्रिमंडल\nगोवा के मुख्यमंत्री रहल मनोहर पर्रिकर केन्द्रीय मंत्री का रूप में किरिया लिहलन.\nनरेंद्र मोदी सरकार के मंत्रिमंडल के पहिलका विस्तार में आजु अतवार का दिने 21 गो नया मंत्रियन के शामिल कइल गइल. एहमें4गो कैबिनेट मंत्री, 14 गो राज्य मंत्री आ3गो राज्यमंत्री (स्वतंत्र प्रभार) किरिया लिहले. किरिया धरावे के समारोह राष्ट्रपति भवन में भइल आ राष्ट्रपति प्रणब मुखर्जी एह लोगन के किरिया धरवले.\nकैबिनेट मंत्री का रूप में किरिया लेबे वालन में मनोहर पर्रिकर, सुरेश प्रभु, जेपी नड्डा आ चौधरी बीरेंद्र सिंह रहले.\nराज्यमंत्री स्वतंत्र प्रभार के रूप में बंडारू दत्तात्रेय, राजीव प्रताप रूडी, आ डॉक्टर महेश शर्मा रहले.\nबाकी 14 गो राज्यमंत्रियन में मुख्तार अब्बास नकवी, रामकृपाल यादव, हरिभाई चौधरी, सांवरलाल जाट, मोहनभाई कुंदरिया, गिरिराज सिंह, हंसराज अहीर, रामशंकर कठेरिया, वाईएस चौधरी, जयंत सिन्हा, कर्नल राज्यवर्धन सिंह राठौड़, बाबुल सुप्रियो, साध्वी निरंजन ज्योति आ विजय सांपला शामिल भइले.\nमारीशस में गिरमिटहा मजदूरन के अइला के 180वाँ सालगिरह मनावल गइल\nमारीशस में भोजपुरी गौरव सम्मान मिलल मनोज भावुक के


बिहार में संजय पांडे के आन्ही – Anjoria\nबिहार में एह घरी सिनेमा भोजपुरी के नंबर वन खलनायक संजय पांडे के जादू चलत बा. जेनिए जाई तेनिए सिनेमाघर में संजय पांडे के फिलिम लागल मिल जाई. एह समय उनकर चार गो फिलिम चलत बाड़ी सँ बिहार में आ चारो सुपर हिट बाड़ी सँ. एहमें निर्माता डा॰ सुनील के दिनेश यादव निर्देशित ‘प्रेम दीवानी’, राजकुमार पांडे निर्देशित ‘जीना तेरी गली में’, यश कुमार के ‘दिलदार सांवरिया’ आ मुकेश पांडे निर्देशित ‘सपूत’ शामिल बा.\nअपना चारो फिलिमन के सफलता से संजय उछाह में बाड़ें. कहतारें कि बस देखेवालन के प्यार मिलत रहो अउर कुछ ना चाहीं. हर बड़का निर्माता अपना फिलिमन ला नायक केहु के बनावे खलनायक ला ओकरा हरहाल में संजय पांडे चाहीँ.\nसंजय पांडे अबहीं ‘घुस के मारब’ फिलिम के शूटिंग में व्यस्त बाड़े. शूटिंग उत्तर प्रदेश के जमानियां में चलत बा. अनेके शहरन आ गाँवन में शूटिंग कर चुकल संजय पांडे जमानियां में पहिला बेर शूटिंग करे आइल बाड़े आ उनका जमानियां में मज़ा आवत बा.


‘ पनियहवा में समय से ट्रेन आवेले के अउर छतौनी के बैंक में कैश रहले के केहू गारन्टी दे पाई का ’ - Gorakhpur NewsLine\n‘ पनियहवा में समय से ट्रेन आवेले के अउर छतौनी के बैंक में कैश रहले के केहू गारन्टी दे पाई का ’\nसमय -14 मार्च की सुबह साढे छह बजे. स्थान- कुशीनगर जिले के पनियहवा रेलवे स्टेशन के पास पारस की दुकान.\nबाइक रुकते ही प्रधान जी पूछते हैं- का हो काशी भाई ! ट्रेन का पोजिशन का बा आज। लेट बा का ?\nकाशी यादव: पनियहवा में समय से ट्रेन आवेले के ? छितौनी बाजार में बैंक कें कैश रहले के केहू गारन्टी दे पाई का । रउआ हमसे का पूछत तानी। चार महिना से दो जोडी ट्रेन चलतिया. उहो कबो टाइम से नाही आवेले. अब रउरे सरकार के सपना बा कि इलेक्ट्रिक ट्रेन चली जबकि दस साल से पनियहवा से तमकुही रोड खातिर नवकी लाईन बनता.\nप्रधान- नाही बर्दाश्त भइल न. हम केतना प्रेम से पूछली हई अउर तू चली गइल पार्टी पाउया पर . इहे तहार बात ठीक नाहीं लागेला. तू किसान नेता हउ. जवने काॅटवा पर चौकीदारी करले कितना घटतौली होला उहाँ ? तू काहे नाही बोलल. हमहू सब जानेली. का कहवइब ?\nकाशी भाई: देखब आज उपर से लेकर नीचे तक तहार सरकार बा तबो त किसाने पेरा ताने. कप्तानगंज सोसाइटी में पर्ची-पर्ची करत एक जने जान दे दे देहलन. असो लोग के गन्ना मिल में नही गिर पायी. कई जने त उधार गन्ना क्रेशर पर बेच ताने. अइसन सरकार बा. बेटा-बेटी के शादी या बैंक के कर्जा ना दिया पाई. अच्छा बताव गोरखपुर चले के बा का.\nतभी प्रधान जी का लड़का अपनी बेटी लेकर आता है. उसे इलाज के लिए गोरखपुर जाना है.\nज्ञानचन्द्र बोल पड़ते हैं- छितौनी अस्पताल में डाक्टर नाहीं रहेलें. खड्डा त रेफर करे वाला अस्पताल कहल जाला. एसे त अच्छा बा कि प्रधान हउ पैसा बाटे. तू नाही गोरखपुर दवाई करइब त के कराई.\nप्रधान बोल पड़ते हैं- जवन लूट खसोट ब्लाक में बा अगर इहे हाल रही त केहू चनाव ना लड़ी.\nतब तक साइकिल चला के श्रवण मास्टर पहुंच जाते हैं. वह कहते हैं-ट्रेन अगला स्टेशन छोड देहले बिया.\nचाय पी रहा एक ग्रामीण बोल पड़ता है- मास्टर साहब इण्टर कालेज में पढावे ली, तब रउरा कहाॅ के तैयारी कइल बानी.\nमास्टर साहब लजाते हुए बोलते हैं- जानत हव उ मानदेय के नौकरी ह. वो में नौ हजार रुपया से ज्यादे नाही मिलेला. खर्च दिन प्रति दिन बढता. अभी उम्र बा. सरकारी नौकरी के जुगाड में लगले में का हर्ज बा.\nतभी उनकी नजर पत्रकार पर पड़ती है. वह बोलते हैं-पत्रकार जी ! फोटो नाहीं छपे के चाही.\nतभी ट्रेन आ जाती है और लोग स्टेशन की तरफ बढ़ चलते हैं.\n#UP election 2017 bi election Lok Sabha elections Students Union Election इलेक्शन चुनावी बतकही लोकसभा चुनाव 2019


देश के कांग्रेसमुक्त बनावे के गोहार लगवले नरेन्द्र मोदी – टटका खबर\nदेश के कांग्रेसमुक्त बनावे के गोहार लगवले नरेन्द्र मोदी\nकानपुर में 19 अक्टूबर का दिने भइल विशाल रैली में नरेद्र मोदी उत्तर प्रदेश में आपन चुनावी बिगुल फूंकत जनता गोहार लगवलेकि केद्र के कांग्रेस सरकार के उखाड फेके लोग काहे कि देश के भ्रष्टाचार मुक्त आ विकासोन्मुख बनावे ला ई जरूरी बा.\nएगो विशाल रैली को सम्बोधित करत मोदी कहले कि स्वतंत्रता संग्राम का दौरान 1857 मे कानपुर, झांसी, आ मेरठ से अंग्रेजन के बाहर भगावे के संकल्प लीहल गइल रहे. आजु ओही तरह केन्द्र से कांग्रेस के भगावे के संकल्प लिहला के जरूरत बा. तब लड़ाई स्वराज ला रहे अब लड़ाई सुराज ला होखी.\nकांग्रेस आ ओकरा साथी गोलन पर प्रहार करत मोदी लोग से सवाल पूछले कि जवना तरह ई गोल ओहलोग के जिनिगी तबाह कइले बिया का वइसने अपना बचवनो ला चाही लोग? कहलन कि अगर अपना बचवन के उज्ज्वल भविष्य चाहत बानी सभे त अगिला चुनाव मे कांग्रेसो के ओही तरह तबाह कर दीं सभे.\nकांग्रेसे का साथे ओकरा सहयोगी दल सपा आ बसपो पर कडा प्रहार करत मोदी कहलन कि ई तिकडी सिर्फ देश आ समाज के बांटे के काम कइले बिया. कहलन कि अब समय आ गइल बा कि कांग्रेस समेत ओकरा सहयोगीओ गोलन के अइसन सबक सिखावल जाव कि फेर कबो कवनो गोल जनता से बेवफाई करे के हिम्मत ना कर सके.\nनरेन्द्र मोदी कहलन कि अटल बिहारी बाजपेयी के शासनकाल छोड कांग्रेस पिछला 60 साल तक सिर्फ जनता के बेवकूफ बनवले बिया. चुनाव घरी वायदा क के बाद में भुला गइल, झूठ बोलल आ जनता का आंखि में धूरा झोंकल कांग्रेस के चरित्र रहल बा.\nयाद दिअवलन कि 2009 का चुनाव में कांग्रेस वादा कइले रहे कि 100 दिन मे महंगाई कम कर देब जा बाकिर अइसन ना होखला का बादो प्रधानमंत्री मनमोहन सिंह, कांग्रेस अध्यक्ष श्रीमती सोनिया गांधी, भा शहजादे .राहुल गांधी.एको बेर खेद ना जतवले.\nकांग्रेस पर तंज कसत मोदी कहलन कि आजु कांग्रेसी नेता भ्रष्टाचार आ महंगाई के त बातो ना करसु आ बस मोदी मोदी आ गुजरात गुजरात करत रहेले.\nकहलन कि उच्चतम न्यायालय मे सरकार कहत बिया कि कोयला मंत्रालय के फाइल गायब हो गइल बाड़ी सं बाकिर असल में दिल्ली में सरकारे गायब हो गइल बिया. साथही जनता के जिनिगियो बिला गइल बा.\nराहुल गांधी पर गरीबन के मजाक उडावे के आरोप लगावत मोदी कहलन कि जे सोना के चम्मच मुंह मे लेके पैदा भइल होखे ऊ गरीब आ गरीबी के बारे मे का जानी.\nमोदी कहलन कि धर्मनिरपेक्षता कांग्रेस के जडी बूटी ह जवना के इस्तेमाल ऊ चुनाव जीते ला करेले. कहलन कि भाजपा सगरी धर्म के साथे लेके भारत माता के विकास खातिर काम करे के चाहत बिया. कहलन कि भाजपा ला देशे मजहब ह, संविधाने धर्मग्रन्थ ह, आ 120 करोड जनता एकमात्र शक्ति आ भारत माता के भक्ति एकमात्र भक्ति ह. कहलन कि वोट बैक के राजनीति बहुत हो चुकल अब सिर्फ विकास के राजनीति करे के समय आइल बा.\nमोदी कहलन कि देश के आठ गो प्रधानमंत्री देबे वाला राज्य विकास का नाम पर जीरो बावे. एहसे उत्तरो प्रदेश के कांग्रेस, सपा आ बसपा के तिकड़ी से मुक्ति मिले के चाहीं.\nरैली के सम्बोधित करत भाजपा अध्यक्ष राजनाथ सिंह कहलन कि पार्टी नरेन्द्र मोदी के प्रधानमंत्री पद के दावेदार त बना दिहले बिया बाकिर उनुका जनता के आशीर्वाद के बहुते जरुरत बा. कहलन कि कानेपुर में जनसंघ के पहिला अधिवेशन भइल रहे आ नरेन्द्र मोदी के ई पहिलका रैलीओ ओही तरह इतिहास बनाई.\nजाने जोग बा कि नरेन्द्र मोदी के उत्तर प्रदेश मे आठ गो रैलियन मे से ई पहिला रैली रहवुे जवना के पार्टी का ओर से .विजय शंखनाद रैली के नाम दीहल रहे. ई संजोगे बा कि कानपुर से भाजपा का लगे एकहु लोकसभा सीट नइखे. एहिजा के छह मे से तीन सीट सपा आ तीन गो कांग्रेस के लगे बा.\nकानपुर के विजय शंखनाद रैली मे मुख्यमंत्री रहल कल्याण सिंह आ भाजपा के बड़का नेता मुख्तार अब्बास नकवी, वेकैया नायडू समेत प्रदेश पार्टी अध्यक्ष डा. लक्ष्मीकान्त बाजपेयीओ मौजूद रहले.\nभाजपा के दावा कि हुंकार रैली मे बड़हन संख्या में अप्रवासी बिहारीओ अइहें\nछात्र जदयू के प्रदेश महासचिव आ कैमूर जिला अध्यक्ष भाजपा मे शामिल भइले


टटका खबर, शुक, ९ मार्च २०१२ | Anjoria's Weblog\nटटका खबर, शुक, ९ मार्च २०१२\nPosted on मार्च 9, 2012 by Anjoria\nआजुओ प्रदेश में कई जगहा धुमधाम से होली मनावल जात बा. पूर्वांचल आ बिहार में अबकी एह चलते दू दिन होली मनावल लोग.\nउत्तरप्रदेश में समाजवादी पार्टी विधायक दल काल्हु आपन नेता चुनी जेकरा के मुख्यमंत्री बनावल जाई. संकेत मिलत बा कि अखिलेश यादव मुख्यमंत्री बनीहें जबकि मुलायम सिंह के देश के प्रधानमंत्री के दावेदार का रूप में राखल जाई. एह बात के संकेत खुद मुलायम सिंह सैफई में अपना कार्यकर्ता लोग से बतियावत में दिहले.\nउत्तरप्रदेश में कांग्रेस के दुर्दशा खातिर अपना के जिम्मेवार बतावत रीता बहुगुणा जोशी आजु आपन इस्तीफा सोनिया गाँधी के सँउपो दिहली.\nराज्य सभा के बिहार से छह सीट के चुनाव में छहो सीट राजग गठबन्हन जीत ले जाई आ कांग्रेस राजद आ लोजपा मिलियो के एको सांसद ना जीता पइहें. छह सीट में से चार गो पर जदयू के सदस्य जइहें आ दू गो पर भाजपा के. अबही भाजपा के रविशंकर प्रसाद के सीट खाली होखे जात बा आ पूरा उमेद बा कि भाजपा के आपने नियम तूड़त उनुका के तिसरका बेर राज्यसभा भिजवा दिहल जाई. दोसरका सीट खातिर पार्टी के अनेके दिग्गज तिकवत बाड़े.\nरोहतास के नासरीगंज इलाका के अमियार गाँव में जहरीला शराब पियला से काल्हु दू जने के मौत हो गइल आ चार जने बेमार पड़ गइलन. एह लोग के अस्पताल में भरती करावल गइल बा आ हालत खराब बतावल जात बा.\nएक सौ एक साल के जई सिंह के काल्हु सासाराम में निधन हो गइल. जई सिहं भा जयकुमार सिहं स्वतंत्रता सेनानी रहलन.\nतीन गो निर्दलीय आ एगो यूकेडीपी विधायकन का समर्थन से काग्रेस उत्तराखंड में सरकार बनावे के दावा पेश कइलसि. कांग्रेस का लगे बत्तीस विधायक, भाजपा का लगे इकतीस विधायक आ तीन गो बसपा विधायक चुनाइल बाड़न अबकी का चुनाव में. अब सत्ता पक्ष का तरफ छत्तीस विधायक रहीहें आ विपक्ष में पैंतीस. वइसे कांग्रेस के पूरा उमेद बा कि सरकार बनते बसपा के तीनो विधायक ओकरा के समर्थन दे दीहें. राज्यपाल मारग्रेट अल्वा कांग्रेस प्रतिनिधिमण्डल से आपन नेता बतावे के कहली जेकरा के मुख्यमंत्री बनावल जाव.\nगोआ में भाजपा नेता मनोहर पर्रिकर का नेतृत्व में नया सरकार के आजु शपथ दिआवल जाई. पर्रिकर प्रतिष्ठित संस्थान आईआईटी मुंबई के स्नातक हउवे. पर्रिकर तिसरका बेर गोआ के मुख्यमंत्री बनीहें.\nपंजाब में प्रकाश सिंह बादल के काल्हु बुध का दिने मुख्यमंत्री पद के किरिया खिआवल जाई. भाजपा एह सरकार में शामिल रही.\nमध्यप्रदेश में आईपीएस अधिकारी के हत्या पर दिग्विजय सिंह ओहिजा के भाजपा सरकार पर आरोप लगवले बाड़न. कहलन कि भाजपा सरकार का चलते पूरा राज्य में अवैध खनन होखत बा.\nमुंबई में काल्हु खतरनाक केमिकल रंग से बीमार पड़े वाला लड़िकन में से तेरह साल के एगो लड़िका के राजावाड़ी अस्पताल में मौत हो गइल. पुलिस लापरवाही के केस दर्ज कइले बिया.\nहरियाणा में जाट आंदोलनकारी आजु नेशनल हाइवे जाम कर दिहले जब अल्टीमेटम दिहला का बादो सरकार गिरफ्तार आंदोलनकारियन के ना छोड़लसि.\nजम्मू-कश्मीर के राजौरी में आज दुसरको दिने कर्फ्यू जारी बा बाकिर कतहीं से कवनो घटना के खबर नइखे.\nरेलवे आजु २६ गो नया रेलगाड़ियन के शुरू करे के घोषणा कइलसि. एह गाड़ियन के बारे में पिछले रेल बजट में प्रस्ताव पारित भइल रहे. अबहियो सतरह जोड़ी प्रस्तावित ट्रेन चालू होखे का इन्तजार में बाड़ी सँ.\nसीरिया खातिर नियुक्त संयुक्त राष्ट्र के विशेष दूत कॉफी अन्नान शनिचर का दिने सीरिया के राजधानी दमिश्क जइहें. अन्नान के कहना बा कि सीरिया में बाहरी दखल से हालात अउरी खराबे होई.\nग्रीस एलान कइले बा कि ओकर अधिकतर लेनदार अरबो रुपिया के यूरो बांड लेबे पर तइयार हो गइल बाड़न. एहसे ग्रीस के कर्जा आधा रहि जाई.\nइस्राइल के प्रधानमंत्री बेंजामिन नेतनयाहू के कहना बा कि इजरायल अबही इन्तजार करी आ देखी कि ईरान पर लगावल प्रतिबंधन के का नतीजा आवत बा.\nबंगलादेश के प्रधानमंत्री शेख हसीना अपना विरोधी दल पर आरोप लगवले बाड़ी कि पिछला चुनाव में ऊ पार्टी पाकिस्तान के आईएसआई से टका लिहले रहुवे. हालांकि बांगलादेश नेशनलिस्ट पार्टी एह आरोप के झूठ बतवले बिया.\nकेन्या के सरकार अपना पचीस हजार हड़ताली स्वास्थ्य कर्मचारियन के बर्खास्त करे के एलान कइले बिया.\nचीन में झिनझियांग प्रांत में एगो बड़हन भूकंप अइला के खबर बा. अबही कवनो नुकसान के खबर सामने नइखे आइल.\nकाठमांडू में होखत फुटबाल टूर्नामेंट में आजु भारत आ ताजिकिस्तान का बीच मैच होखे वाला बा.\nक्रिकेट खिलाड़ी राहुल द्रविड़ अन्तर्राष्ट्रीय क्रिकेट से सन्यास ले लिहले. कहलन कि सोलह साल खेलला का बाद सन्यास लेबे के समय आ गइल रहुवे. वइसे कहल जात बा कि धोनी से सहमत ना होखला का चलते ऊ सन्यास लिहले बाड़न.\nभारत के बैडमिंटन खिलाड़ी सायना नेहवाल आल इंगलैण्ड के वीमेन्स सिंगल के क्वार्टर फाइलन में चहुँप गइली.\nबम्बई शेयर बाजार में आज उछाल के रूख रहल आ निवेशक जम के लिवाली कइलन. विदेशी मुद्राबाजार में डॉलर के मुकाबले रूपया ३४ पइसा मजबूत भइल. कच्चा तेल के दाम बढ़ल.\nबिहार में भइल शिक्षक पात्रता परीक्षा के परिणाम एह महीना के आखिर ले निकले के उमेद बा.\nछब्बीस मार्च से बिहार में बोर्ड के इंटर परीक्षा शुरू होखे वाला बा. प्रायोगिक परीक्षा एकरा पहिलही करा लिहल जाई.


जीरो लॉस थ्योरी के जनक टोटल लॉस का आमने सामने – टटका खबर\nCategories Select Category TatkaKhabar (1,917) अपराध (584) उत्तर प्रदेश (1,702) खुला मंच (7) खेल (292) चुनाव (277) टटका खबर (167) देश-दुनिया (1,330) बिहार (1,603) भोजपुरी पट्टी (465) मनोरंजन (206) राजनीति (865) रोजी-रोजगार (108) विधानसभा (86) व्यापार (285) शिक्षा (212)\nराज्यसभा चुनाव विधायकन का भरोसे होला आ एह चलते पहिलहीं से मालूम रहेला कि कवन भईंस कतना पानी में बिया. बिहार से त ओतने लोग परचा भरले बा जतना सीट बा आ एह चलते सभे जना निर्विरोध चुना जइहें.\nबिहार से राज्यसभा के पांच गो सीट के चुनाव होखे वाला बा आ एहिजा से पांचे आदमी परचा भरला बा. राजद से लालू प्रसाद के बेटी मीसा भारती आ वकील राम जेठमलानी, जदयू से ओकर पूर्व राष्ट्रीय अध्यक्ष शरद यादव आ पार्टी के महासचिव आर.सी.पी. सिंह, अउर भाजपा से ओकर पूर्व प्रदेश अध्यक्ष गोपाल नारायण सिंह के चुनाइल अब तय हो गइल बा.\nबाकिर यूपी में पेंच फँस गइल बा. एहिजा के 11 सीट के चुनाव होखे वाला बा आ 12 जने का परचा दाखिल भइल बा. पहिले एगारहे आदमी के चरचा रहुवा बाकिर गुजरात के एगो बिजनेस मैन के मेहरारू प्रीति मेहरोत्रा के परचा भर दीहला से सगरी हिसाब गड़बड़ा गइल बा आ घोटाला पर जीरो लॉस के थ्योरी के जनक कपिल सिब्बल के टोटल लॉस भेंटाए के अनेसा बन गइल बा. कांग्रेस के उमेद रहुवे कि एने ओने से मांग चुंग के कम पड़त पाँच गो वोट के जुगाड़ हो जाई बाकिर अब मामिला अझूरा गइल बा. सपा का लगे 229 गो विधायक बाड़ें जबकि ओकर जरुरत 238 वोट के बा सात लोग के जितावे खातिर. बसपा में भितरघात ना होखे त ऊ आपन दुनू उमीदवार जितवा ली. भाजपा का लगे 41 गो वोट बा आ ओकर बाँचल वोट अब प्रीति के मिल जाई.\nअब कपिल केने से जुगाड़ करीहें से देखे जोग रही.\nTags: कपिल सिब्बल, राज्यसभा चुनाव


Brijmohan Anari | Shayer Valley\nझुरू झुरू पछुवा ़़़\nby Nazar | May 7, 2018 | Brijmohan Anari\n– गीत – झुरू झुरू पछुवा कड़ेर पुरवइया में, बाड़ा नीक लागेला टुटलकी मड़इया में ………. (टेक) गोल गाल गुलवरी के लगे कोलूहाड़ी छवरी के ओर पार लउके उखियाड़ी, होखेला लुकवली सरीसइया में केरइया में ………. (टेक) लइका ना चिन्हेले दिन दुपहरिया, भोरही में कुछुकेली कारी कोइलरिया, होखेली छुववलि तलवा में तलइया में ………. (टेक) डूबते सूरज मये काम जब ओराला, लोग बिटुराला त ढोलकी ठोकाला जुटेले ‘अनारी’ लोग गीत गवनइया में ………. (टेक) अब ना सहात बा, कोइलिया के बोलिया बोले बसवरिया पर भोर के पहरिया त लागे जइसे गोलिया ………. (टेक) सेजिया पर लोटेली काली रे नगीनिया, रोजा करनिनिए में उचटेली निनिया, मारेली ताना, मनमाना, जनाना, आ करेली ठिठोलिया ………. (टेक) सनन्-सनन् सन बहे पुरवइया, दाहा अइसन देह डोले जइसे डोले नइया, अखेड़ेला बाड़ा जब खाड़ा होके देखी कवनो गवने के कनिया ………. (टेक) जुल्मी जवानी के जोम ना अड़ाता, जीही की मरि जाई कुछु ना बुझाता, तुत ‘अनारी’ बेमारी बढ़वल बीतल फागुनो के होलिया ………. (टेक) ...\nफूल खिले लागल ़़़\n– गीत – फूल खिले लागल, सुख मिले लागल, अब बुझाता बसन्त मधुमास आ गइल कहीं कलि पर अलि बिहार करता, कोइलरियो के दिल में हुलास आ गइल ………. (टेक) धरती पीयर हो गइली दुल्हनिया नियर, ओस चमकेली चनिया के पनिया नीयर, बगिया में नबाब बनि गइले गुलाब, इ बुझाता धरती पर आकाश आ गइल ………. (टेक) नाया किसलय निकसले झरल पात जब, रट पपीहा लगवलसि बनत बात तब, रोज मलय पवन मन के पागल करे, घास पातो पर नाया सुबास आ गइल ………. (टेक) मन ना रोकले रोकाला रसदार भइले, रतिपति चारू ओर पहरेदार भइले, मस्त भइले ‘अनारी’ छठा देखि के, जे फलेवों रहल अनुका पास आ गइल ………. (टेक)...\nमाटी में मिलतावे ़़़\n– गीत – माटी में मिलतावे, बापू के सपनवा, जाता रसातल में आपन वतनवा ………. (टेक) गाँधी बाबा सोचले रामराज हम ले आइबी, सोने चिरइया आपन हीरा के बनाइबी, सत्य अहिंसा के गावसु गानवा ………. (टेक) आधा पेट खाके, अधवे पेन्ही-2 धोती लिहले आजादी बरिआई अपना होती, लोहा मानि गइले अंगरेज दुशुमनवा ………. (टेक) मारि खइले गारी सुनले गइले जेहलखाना, जबरन आजादी के बिनले ताना बाना, जेकरा के पूजा करे संउसे जहानवा ………. (टेक) राम अउरी कृष्ण अवतार जहा लिहले, बुद्ध, गुरूनानक उपदेश जहाँ दिहले, देवता लो धइले जहवां नरतनवा ………. (टेक) जनवो से प्यारी धरती माई हमारी, कलपेली रोजो-2 झंखेले ‘अनारी’ गइले अखड़ेरे जहाँ केतने के जानवा ………. (टेक)...\nसीता सावित्री हमही ़़़\n– गीत – सीता, सावित्री हमही बनबी मीराबाई जनि मुववाव माई खाके दवाई ………. (टेक) करबू कुकरम लागी भारी हतियारी, देबे लगिहे गारी पाता लागते ‘अनारी’ जहर होई जिनगी चलबू मुंह चोरवाई ………. (टेक) छोडि़ देबू जियत त बाजी कहियो बाजा, आई बरिआति संगे रही हे दुलहा राजा, गारी गवाई दुअरा बाजी शहनाई ………. (टेक) पीतर नेवतबू तु मानर पूजि के लावा मेरइहे भइया देबू जवन भुजि के, दीहे कनिया दान पापा जाॅघ पर बइठाई ………. (टेक) बेटी हम बन तानी, हमरो अफसोस बा, लेता दहेज त समाज के न दोष बा, लिखनी विधाता के केहू ना मेटाई ………. (टेक) आपन वाली करबू ना सुनबु घिघिआइल, त दर-दर के ठोकर खइबू फिरबू बिलाइल, हो जइबू कोढ़ी चाहे चरक फूटी जाई ………. (टेक) रतिया विरतिया में झंख तारी गोरिया, गइले दुकहिए पिया, पूरब की ओरिया ………. (टेक) चिठी पाती दिहले नाही, भेजले उदेशवा नाही टेलीफोनवो से दिहले खबरिया ………. (टेक) कइले कि आइबी हाले लेके धनि गहना, कुरती आ साया संगे हरियर चुनरिया ………. (टेक) ताक तानी राते दिने छत पर बइठी के, कहिया ले अइहे पिया, तेजि के शहरिया ………. (टेक) अब ना अगोरबि बेसी सुनि ल ‘अनारी’ हाले देने नइहर के धरबि डहरिया ………. (टेक)...\n– जीवन परिचय – नाम- बृजमोहन प्रसाद ‘अनारी’ पिता का नाम- स्व0 केदार प्रसाद माता का नाम- श्रीमती जगेश्वरी देवी स्थायी निवास-ग्राम- कुम्हियां, पोस्ट-भरखरा, जिला-बलिया उत्तर प्रदेश, पिन कोड-277304 पत्र व्यवहार का पता- ग्राम-कुम्हियां, पोस्ट-भरखरा, जिला-बलिया पिन कोड-277304 जन्म तिथि- 01.07.1959 शिक्षा- बी0ए0, बी0टी0सी0 पेशा- शिक्षण, साहित्य सर्जना रचित पुस्तकें- 1. जिनगी के थाती 2. आसरा के दियना 3. सितुही में मोती 4. अँखियन के लोर 5. धरम के धाजा सम्मान- उ0 प्र0 हिन्दी संस्थान लखनऊ से ‘भिखारी ठाकुर सर्जना’ एवं ‘राहुल सांकृत्यायन’ के साथ देश के अनेकों संस्थाओं व व्यक्तियों से सम्मानित। मो0 नं0- 09450953545...\nTotal Hits : 91435


बहुत भइल…अब त जागऽ भारत माई के ललनवा – Anjoria\nबहुत भइल…अब त जागऽ भारत माई के ललनवा\nमई 3, 2011 ओसामा, कसाब, भ्रष्टाचार\nका? का कहतारऽ तूँ? ओसामा मार देहल गइल? अमेरिका ओकरी घर में घुसी के मरलसि ह? हे भगवान? बतावऽ न…..ई त अच्छा ना भइल. आपन देस महान बा. अमेरीका से त बहुते महान बा. छमा बीरन के गहना ह. हमनीजान बीरन की गनना में आवेनीजाँ. देखऽ न, इतिहास गवाह बा…..हमनीजान सदा से अपनी दुस्मन के छमा करत आवतानी जाँ. हाँ भाई, ई आपन मजबूरी नइखे, ई त आपन महानता बा. 26/11 भुला गइल का? का कइलस आपन सरकार? अरे एतने ना, भारत पर केतने आतंकी हमला भइल. भारत की संस्कृति पर हमला भइल. संसद पर हमला भइल. पर का कइलसि आपन सरकार? खाली बड़ी-बड़ी बात. अउर हम भारतीयन के ए ही बातन में उलझा के राखि देहलसि.\nकब भारत सरकार चेती? कब ओकरा खातिर भारत, भारतीय अउर भारतीयता सर्वोपरि होई? कब भारतीय नेता ओट की राजनीति से ऊपर उठि के भारत की बारे में सोंचिहें? कब? आखिर कब? अरे कसाब क बारे में जवन देस अबहिन निर्णय नइखे ले पावत, ओके आपन.(दामाद)…बना के रखले बा…काहे खातिर..? .खालि ओट अउर अपनी कुर्सी खातिर. हम भारतीयन के बड़-बड़ बाति क के बहका रहल बा. अंतराष्ट्रीय दबाव के बात क रहल बा. बता रहल बा कि ई सब एतना आसान ना होला.\nअब भारत के अमेरीका से बहुत कुछ सीखले के ताक बा. बाति कम काम जेयादे कइले के ताक बा. पर एकरा खातिर सबसे जरूरी बा पहिले भ्रष्टाचार के अंत. अगर भारतीय-तंत्र से भ्रष्टाचार मिटि जाई ओइ दिने सरकारो में बहुत शक्ति आ जाई अउर हम इ बात सीना ठोंकि के कहतानि की ओई दिन…हाँ ओई दिन.. पाकिस्तान का, अगर अमरीको में कवनो आतंकवादी, माँ भारती के दुश्मन छुपल रही त खाली एगो भारतीय सैनिक ओके दउरा के मारी, घिसिरा के मारी, लताड़ि के मारी, पानी पिया-पिया के मारी….एतना मारी…एतना मारी….की सपनो में केहू भारत माई की ओर आँखि उठा के देखले के जुर्रत ना करी. पर एकरा खातिर ‘भ्रष्टाचार मुक्त भारत’ बनावे के जरूरत बा. पहिले अपना के सुधरले के ताक बा…..अगर हमनीजान, भारतीय तंत्र (सासन-तंत्र) सुधरि गइल त ओई दिन भारते ना पूरा संसार से आतंकवाद जइसन कैंसर के सफाया अपनी आपे हो जाई. फेन से माई भारती समृद्ध हो जाई. हर घर में खुशी आ जाई. केहू भूखा ना मरी. गरीबी दुम दबा के भागि जाई.\nखैर हम त अमरीकी सरकार के कायल हो गइल बानी. हम त अमरीकी सरकार के सलाम ठोंक रहल बानी जवन आखिरकार अपनी देस की जनता के दुख देवेवाला से बदला लेइए लेहलसि. दउड़ा के मरलसि, ओकरी घर में पदा के मरलसि, खुलेआम मरलसि.\nसलाम, सलाम, सलाम….अमेरीकी सरकार..तूझे सलाम.\nबस अब एतने कहबि….पूरा भारतीयन के कमर कसि लेहले के ताक बा अउर देस की गद्दारन अउर दुश्मनन के छठि के दुध इयादि करा देहले के ताक बा. हमनीजान की रगन में शिवा, प्रताप, लछ्मीबाई, भगत सिंह, आजाद, तिलक, हमीद जइसन भारत माई की लालन के खून दउड़ता. पर एकरा खातिर हमनीजान के जातिवाद, प्रांतवाद, भाई-भतीजावाद जइसन रोगन से उपर उठि के भारत क कल्यान में एकजुट होखे के परी. भ्रष्टाचार क खात्मा खातिर खालि कसमे ना लेबे के परी बलुक कमरो कसे के परी. अगर माई भारती समृद्ध हो जाई त ओकर लइका त ओहीगाँ समृद्ध हो जइहेंसन.\nना हमनीजाँ हिंदू हईं, ना मुलसमान, ना सिख ना इसाई, हमनीजाँ हईंजाँ भारतवासी अउर माँ भारती आपन माई.\nजय हिंद ! जय भारत ! भारत माता की जय!\n-प्रभाकर पाण्डेय “गोपालपुरिया”\nभोजपुरी के कहाँ ले जात बा महुआ ?\n9 thoughts on “बहुत भइल…अब त जागऽ भारत माई के ललनवा”\nsumit kumar tiwari कहते हैं:\nमई 6, 2011 को 5:18 अपराह्न पर\nBhai Pandit ji\nJAvan bharta pahile rahal uh bhart desh aab kaha ba o bhart o ah bhart me bahut antar ba va bhart me log aapani desh khatir ladhat rahe or ah bhart me log kursi khatir ladhat ba\nt ah bharat me kursi khatir karano galati karab ta chhma mila jai\nkahe se kursiye ta sab ba\nihe karan ba ki atana aatanki hamala bhaile ke bado bharat pakistan par kavano tos kadam na uatha pavalas lekin aamerika ke ah ak kadm ke dekh ke bharat ke char kadam chale ke chahi taki pakistano ke bhita pata chale ki bharat ka chij ha\nDr Ratnesh Tripathi कहते हैं:\nमई 6, 2011 को 9:14 पूर्वाह्न पर\nअपने देश के माटी के यी सबसे बड़ी बिशेषता ह क्षमा कईल लेकिन ईहे कबो कबो यी माटी खातिर श्राप हो जाला | येही से यी माटी के प्रत्येक लाल के यी सोचेके पड़ी की कहाँ क्षमा करेकेबा और कहाँ दंड देवेकेबा | जबले यी ज्ञान नाई आई तबले देश के कल्याण संभव नहीं दीखता|\nऔर सबसे बड़ी बात जेकर चर्चा नाई होला उ ह परिवार के संस्कार | जबले अपन परिवार संस्कारित नाई होई तबले भ्रष्टाचार या कौनो प्रकार के कुरीति यी देश के नष्ट नाई हो सकेला ! अत: सबसे जरुरी चीज बा परिवार और उकार संस्कार जौन यी समाज और देश के इकाई है |\nआपके यी पोस्ट के लिए आपके बधाई |\nमई 5, 2011 को 5:21 अपराह्न पर\nbahut badhia prabhakar ji jawan desh ke aguaa aapana mantriaan ke kartut par khali tali bajawe me mudra me dikhai dew o desh me kasab , afjal guru , ke puchh hokhabe kari ego sabd ba jawana ke gawn me kahal jala bakir iha ham na kahem kahe ke ki desh ke ijjat chal jai .


प्रयोगकर्ता वार्ता:CDT-idiomas - विकिपीडिया\nस्वागतम्! नमस्कार CDT-idiomas जी, भोजपुरी विकिपीडिया पर राउर बहुत स्वागत बा!\nCDT-idiomas जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,440 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:CDT-idiomas&oldid=625913" से लिहल गइल\nएह पन्ना पर आखिरी बेर संपादन 24 सितंबर 2018 के 05:03 बजे भइल रहल।


काश्मीर समस्या – Anjoria\nTag: काश्मीर समस्या\nअगस्त 12, 2010 OmPrakash Singh\nभउजी हो ! का बबुआ ? प्रधानमंत्री जी काश्मीर के बेसी स्वायत्ता देबे के बाति कहले बाड़न. ओहसे का हो जाई ? ओहिजा के लोग खुश हो जाई. एहसे त…


किरण यादव के ‘जय पंडित’ – Anjoria\nसिनेमा भोजपुरी में निरुपा रॉय मानल जाए वाली अभिनेत्री किरण यादव एह घरी बिहार के मधुबनी में अपना फिलिम ‘जय पंडित’ के शूटिंग करत बाड़ी. भोजपुरी फिलिमन में किरण यादव सुपर हिट महतारी मानल जाली. आ जइसे निरुपा रॉय के हर फिलिम हिट हो जात रहल ओही तरह किरण यादवो के हर फिलिम हिट होखेले.\n‘निरहुआ रिक्शावाला’, ‘रिक्शावाला आई लव यू’ अउर ‘धड़केला तोहरे नावे करेजबवा’ एकरे साफ उदाहरण बाड़ी स. बनारस के रहे वाली किरण यादव भोजपुरीए में ना हिंदीओ फिलिमन में कामयाबी बरसवले बाड़ी जवनन में ‘गैंग ऑफ वासेपुर’ खास बा. किरण यादव के आवेवाली फिलिमन में ‘दूध का कर्ज’, ‘लहू के दो रंग’, ‘बगावत एक आग’, ‘सईयां अरब गईले ना’ बाड़ी स.


खिलाड़ियन के बहाली – टटका खबर\nखिलाड़ियन के बहाली\nटटका खबर, 28 फरवरी 2018, बुध\nराज्यपाल आ मुख्यमंत्री दिहलें डॉ. राजेंद्र प्रसाद के श्रद्धांजलि पटना 28 फरवरी (वार्ता). राज्यपाल सत्यपाल मलिक आ मुख्यमंत्री नीतीश कुमार आजु देश के पहिलका राष्ट्रपति देशरत्न डॉ. राजेंद्र प्रसाद के 55वां निर्वाण दिवस पर आपन श्रद्धांजलि अर्पित कइलें. पटना के महाप्रयाण घाट (बांस घाट) स्थित राजेन्दर बाबू के समाधि का नियरा आजु मुख्य राजकीय समारोह


मोतिहारी. सिवान – टटका खबर\n(सोमार2मार्च के खबर) सोमार से सीबीएसई बोर्ड के इंटर परीक्षा शुरु हो गइल. परीक्षा में कड़ाई का चलते बहुते विद्यार्थी इम्तिहाने छोड़ दिहलन. कुछ जगहा नकल करत परीक्षार्थियन के निकाले के खबर बा. शुक का दिने होली पड़ला का चलते नमाजियन के कवनो दिक्कत मत होखे एह चलते हर जगहा जिला प्रशासन चेतवले


Malikayin ke pati Curruption Record Breaking in Bihar Bhojpuri - Bhojpuri में पढ़ें मलिकाइन के पाती- बिहार में करपशन के टूट रहल बा रेकाड – News18 हिंदी\nबिहार में भरस्ट अफसर-करमचारी के खिलाफ निगरानी महकमा दनादन धर-पकड़ शुरू कइले बा. जवने जगहा निगरानी के हाथ परता, पाकल घाव के मवाद अइसन घूस आ नाजायज कमाई मवाद फच से बाहर बहे लागता. टटका ममिला नालंदा यूनिवरसिटी के कुलपति के आइल बा. बुझाता जे बिहार रामजी के खेत हो गइल बा, जवना के चरे खातिर रामजी के बनावल चिरई चरिओर फुरफुरा तारी सन.\nLast Updated : November 26, 2021, 22:27 IST\nBhojpuri के भगीरथ: पाण्डेय कपिल जिनिगी के जीयल हऽ बड़की लड़ाई\nमकरसंक्रांति विशेष- लालना रे खिचड़ी चढ़ाइ देव रिझाइ हो, दुसह दुखवा टारहु हों\nBhojpuri: मकर संक्रांति के नहान बाद काला तिल अउर गुड़ क काहें कयल जाला दान?\nपांव लागीं मलिकार ! का जाने रउरा सुनले बानी कि ना, बाकिर हमरा अबहीं ले इयाद बा. फखरदीनपुर वाला फूफा जब अपना इहां आईं त एगो कहाउत बात-बात में कहीं- रामजी के चिरई रामजी के खेत, चर ल चिरई भर भर पेट. बिहार में भरस्ट अफसर-करमचारी के खिलाफ निगरानी महकमा थोर दिन से दनादन धर-पकड़ शुरू कइले बा. जवने जगहा निगरानी के हाथ परता, पाकल घाव के मवाद अइसन घूस आ नाजायज कमाई फच से बाहर बहे लागता. टटका ममिला नालंदा यूनिवरसिटी के कुलपति के आइल बा. बुझाता जे बिहार रामजी के खेत हो गइल बा, जवना के चरे खातिर रामजी के बनावल चिरई चरिओर फुरफुरा तारी सन. फूफा जी के बतिया एही पर हमरा इयाद परल हा.\nएह घरी बिहार के हाल इहे हो गइल बा. जेने हाथ डालीं, ओनहीं घूस के पइसा आ चोरी से कमाइल धन धरात-पकड़ात बा. सिपाही-दरोगा होखस भा सीओ-बीडीओ, बुझाता जे सभे घूसे कमाये में लागल बा. सबसे बड़ अजरज एह बात के बा मलिकार कि अबकी विदिया माई के बड़का मंदिर में बइठल एगो सबसे बड़वर आदमी घूसखोरी-बेईमानी के कमाई से घर भरे में धराइल बाड़े. पांड़े बाबा परसों दिनवां बतावत रहुवीं कि नालंदा यूनिवरसिटी के भीसी के घरे निगरानी महकमा के स्पेशल टीम जब छापा मरलस त जवने आलमारी खोलल जाव, ओइमें से भरभरा के नोटे-गहना गिरे. नोट गीने वाली मशीन आइल त कई घंटा ले नोट के गिनती भइल. मोटामोटी दू करोड़ रुपिया नगदी मिलल आ एतना गहना मिलल, जवना के हिसाब अबहीं ले लगावल जाता. सुने में आइल कि भीसी साहेब तीस करोड़ रुपिया के खाली कापी कीनले बाड़े. कापी खाली कागजे में किनाइल बा. कापी जेकरा इहां से किनाइल बा, उहो उनकर नजदीकिये के आदमी बतावल जाता.\nपांड़े बाबा बतावत रहुवीं कि घुसखोर एतना हो गइल बाड़े सन कि जवने के घरे निगरानी महकमा छापा मारत बा, त करोड़ से नीचे संपत मिलते नइखे. बिहार में बालू आ दारू के खेल अइसन बा कि एकरा से जुड़ल अफसर, किरानी, पुलिस सब लाल हो गइल बाड़े सन. एकरा पहिले कई गो बालू के धंधा में लागल पुलिस आ परसासन के लोग धरा चुकल बा. एतने ले ना मलिकार, पांड़े बाबा त इहो बतावत रहुवीं कि सात जने अइसन नेता बाड़े, जे कबो एमपी रहे आ अब एमएलए बा, एही तरे जे एमएलए रहे, ऊ अबे एमपी बा, ऊ लोग एक जगहा से तनखाह लेता त दोसरका जगहा से पेंशन उठावत बा. एही घरी ई भंडा फूटल हा. का जाने ओकरा बाद का भइल, पांड़े बाबा के मालूम नइखे. एही पर हमरा फूफा के कहउतवा इयाद परल हा मलिकार कि रामजी के चिरई, रामजी के खेत, चर ल चिरई भर-भर पेट.\nसरकार डाल-डाल, घुसहा पात-पात\nपांड़े बाबा बतावत रहुवीं कि सरकार जेतने कोसिस करतिया, घुसखोरवा ओतने पैदा भइल जा तारे सन. हाले में कवनो सीओ का घरे निगरानी के छापा परल रहे. ऊ कवनो अइसन इलाका में थोर दिन रहे, जहां बालू के धंधा से खूब कमइले बा. निगरानी विभाग एही साल में अबहीं ले डेढ़ दर्जन अफसर लोग पर आमद से अधिका संपत मिलला पर एक्शन लेले बा. एइमें आइपीएस, बिहार प्रसासनिक सेवा (बिप्रसे), डीएसपी, इंजीनियर समेत कई किसिम के अफसर शामिल बाड़े. अकेले निगरानी ब्यूरो नौ अफसर लोग कीहां छापा मरलस. कवनो ईओयू (आर्थिक अपराध इकाई) बा, ऊ सात अफसरन पर एक्शन लिहले बा. ई सब अफसर बालू के कमइले रहले हां सन. पांड़े बाता बतावत रहुवीं कि अबे निगरानी आ ईओयू के नजर करीब एक दर्जन अफसर लोग पर बा. निगरानी ब्यूरो 2016 में 21 अफसर के खिलाफ आमद से अधिका संपत रखला के केस कइले रहे. साल 2010 से 2021 के बीच अइसन लोग पर एक्शन देखल जाव त 2015 और 2016 के छोड़ के 2021 में सबसे बेसी केस भइल बा. सड़क बनावे वाला विभाग के इंजीयर रविंद्र कुमार के घर से करीब डेढ़ करोड़ कैश मिलल रहे. एही विभाग के एगो अउरी इंजीयर के. कुमार के घर से 15 लाख कैश के अलावा करोड़न के संपत्ति मिलल रहे. कवनो डीटीओ रजनीश लाल बाड़े, उनका जरी भी 51 लाख से बेसी के नगदी आ 60 लाख से बेसी के गहना मिलल रहे. ई त कुछ नमूना ह लोग, अउरियो लोग कीहां जब निगरानी के छापा परल त केहू कीहां से करोड़ से नीचे के संपत ना मिलल.\nभीसी साहेब त रेकाड तूर दिहले\nजवना भीसी साहेब के बारे में पांड़े बाबा बतावत रहुवीं कि उनकर कुकरम सुन के त बुझात रहुवे कि ऊ त खांटी कुलबोरने बाड़े. उनकर नांव माई-बाप इहे सोच के राजिंदर परसाद रखले होई कि राजिंदर बाबू देस के पहिलका परसीडेंट रहले. आजादी के लड़ाई में शामिल रहले. सुने में आवता कि अपना लोग के कंपनी से तीस करोड़ के कापी तीन साल में भीसी साहेब कीनले. एतना के कवनो जरूरते ना रहे. एकर खबर विशेष निगरानी इकाई के लाग गइल रहे. एही से पहिले उनका पर केस कइलस आ ओकरा बाद उनकर जेतना ठेकाना रहे, उहां छापा मरलस. उनका गोरखपुर वाला घर के आलमारी जब खोलइली सन त झर झर नोट आ गहना गिरे लागल. नोट दू करोड़ रहे. गहना बेहिसाब रहे. एतने ले ना, ऊ फरेब के फाइलो ओही जा रखले रहले. इहो मालूम भइल कि 86 गो गाड के तनखाह उठेला आ काम करेले सन 47 गो. ओकनी के तनखाह जेतना कागज में देखावल गइल बा, ओकरा से कमे ओकनी के मिलेला.\nपुरनका मुखिया मुंहे के भरे गिरल बा लोग\nसरकारी पइसा लूटे खसोटे में त बिहार के मुखियवो कम नइखन सन. ओकनी के त अति क दिहले रहले हां सन. नल-जल जोजना के पइसा त अइसन पचवले बाड़े सन कि अपना बाईस टोला के दू पंचायत में आज ले एक बून पानी ना आइल. इहे हाल मोटामोटी सगरी बिहार के पांड़े बाबा बतावत रहुवीं. पैखाना बनावे के पइसा ले एकनी का खा-पचा गइले सन. घटिया सामान कीनल आ करोना के टाइम में एकनी जेतना पइसा मिलल, सगरी पचा गइले सन. लोग एकनी से एतना उबिया गइल रहल हा कि अबकी सैकड़ा अस्सी मुखिया लोग के हरा दिहल. जानतानी मलिकार, अबकी मुखियई के इलेक्शन में दारू, साड़ी, पइसा खूब बंटले हां सन. पांड़े बाबा कहत रहुवीं कि मुखियई के अइसन चुनाव अबले उहां के ना देखले रहनी हां. एगो पंचायत में लाखन रुपिया खरच भइल बा. जवन हारल बाड़े सन, ओकनी के टाइम में मिलल पइसा के हिसाब होखे आ काम के जांच करा दिहल जाव त सगरी जेल में जांत पिसिहें सन.\nपांड़े बाबा कहत रहुवीं कि अबकी बेर पंचाइत चुनाव में लोग के मिजाज जइसन रहल हा, ओइसने एमएलए-एमपी के वोट में भी रह जाव त केतने लोग के होस ठेकाने लाग जाई. वोट के बेरा दुआरी-दुआरी रिरियात-घिघियात फिरे ला लोग आ जीतला के बाद केतने जने त पांच साल बाद भादो के बेंग नीयर उपराला. बाकिर लोगवो अब ओइसन रह कहां गइल बा. जे जेतने लुटावे ला, ओनहीं बहे लागेला लोग. एगो कवनो के बारे में पांड़े बाबा बतावत रहुंवी कि दारू बेचे में ऊ जेल गइल रहा आ ओही जा से चुनाव लड़ के जीत गइल बा. ऊ मुजफ्फरपुर जिला के मोतीपुर बलौक के ह. ओकर नांव खबर कागज में निकलल रहल हा. ऊ पंचायत समिति के पद पर खड़ा रहल हा आ जीत गइल बा. अब रउरे बताईं मलिकार कि नीतीश जी दारूबंदी खातिर कहले बाड़े कि मुखिया आ वाड में जेतना लोग जीतल बा, उहे बतावे कि कहां दारू बिकाता आ के बेचत बा. ई कइसे होई, जब दारू बेचे वाला मुखिया, सरपंच आ वाड के मेंबर चुनइहें सन.\nचीन से फेरू लड़ाई होई का ?\nए मलिकार, सुने में आवता कि चीन चारि ओर से अपना देस के घेरे में लागल बा. अरुनाचल परदेस में हमनी के सीमा में कई गो इमारत खड़ा क लिहले बा. नैपाल में भीतर ले घुस गइल बा. भूटान में भी ढूकल बा. तनातनी बढ़ल जाता. हमार माई चीन के संगे बासठ के लड़ाई के बारे बतावे ले. ऊ इयाद क के बड़ा डर लागता. एके गो बात से ढाढ़स मिलता कि ओह घरी हमनी कीहां सुइयो ना बनत रहे. अब त अइसन अइसन हथियार के जिकिर पांड़े बाबा करत रहुवीं कि सुन के सीना चाकर हो गउवे.\nआपन खेयाल राखेब. ठंडा बढ़ल जाता. असों धान के मनी पर साल नियर ना होई. अखिरिया में बरखा आ तूफान पाकल धान के पटवा दिहलस. बेसी खराब हो गइल बा. खेत में अबहियो पानी बा. उपरवार त कटा गइल बा, बाकिर चंवर में पानी में ढूक के लोग काटत बा. रबी के बोआई भी असों टाइम पर ना हो पाई.


बलिया में कजरी के साँझ – टटका खबर\nबलिया में कजरी के साँझ\nबियफे का रात बलिया के बापू भवन में सांस्कृतिक संस्था ‘पहल’ का ओर से आयोजित कजरी के साॅझ के रंगारंग कार्यक्रम में भोजपुरी के सांस्कृतिक विरासत जीयतार हो उठल. भोजपुरी लोकगीतन के संवदना आ मिठास सुने वालन के करेजा छूअत रहल आ लोग कजरी सुन सुन के मोहित होखत रहल.\nकार्यक्रम के शुरूआत गायक ओम प्रकाश के गावल कजरी ‘बरिसे सावन रसधार हो, बदरिया घेरि आइल सजनी’ से भइल. सुनीता पाठक आ शैलेंद्र मिश्र के युगल गायन भइल. शैलेंद्र मिश्रके कजरी ‘धनि हो खोल ना केवरिया हम विदेसवा जइबे ना’ सुनाके कजरी के परंपरागत गायन के नमूना देखवलन त लक्की शुक्ला ‘धनि हो का जइबू विदेसवा’ आ राजीव राज ‘मधुबनवा में आइल बहार बा’ सुनाके वाहवाही लूटले. अनुभा राय के ‘कचौड़ी गली सून कइलऽ बलमू’ सुनाके बनारसी कजरी के नमूना सुनवली. कृष्ण कुमार मिट्ठू के ‘सखी संइया तो खूबे कमात हैं’ सुना के फिलिमी लोकगीतन ओर इशारा कीलन. गावे वालन में सोनू यादव, अंजनी उपाध्याय, प्रकाश भास्कर, आशुतोष यादव वगैरहो शामिल रहले. आ गवनई के जान दिहले वाराणसी के तबला वादक अतुल कुमार राय, बांसुरी वादक व्योमकेश, आ गोलू कुमार.\nसंचालन युवा गायक कृष्ण कुमार कीलन.\nTags: कजरी बलिया


अयोध्या मामिला : याचिका पर तुरत सुनवाई से इन्कार कइलसि अदालत – टटका खबर\nJul 3, 2018 अयौध्या मामिला, डॉ स्वामी, पूजा करे के मौलिक अधिकार\nनयी दिल्ली, 03 जुलाई (वार्ता). उच्चतम न्यायालय आजु अयोध्या के राम जन्मभूमि स्थल पर पूजा करे के आपन मौलिक अधिकार मांगत भारतीय जनता पार्टी (भाजपा) नेता सुब्रह्मण्यम स्वामी के याचिका पर तुरत सुनवाई से इन्कार क दिहलसि.\nआजु जब डॉ स्वामी मुख्य न्यायाधीश दीपक मिश्रा, न्यायमूर्ति ए एम खानविलकर अउऱ न्यायमूर्ति डी वाई चंद्रचूड़ के खंडपीठ का सोझा अपना मामिला के विशेष उल्लेख करत तुरत सुनवाई के निहोरा कइलन, बाकिर खंडपीठ उनुका के बाद में आवे के कहलसि.\nन्यायमूर्ति मिश्रा कहनी कि – रउरा बाद में मामिला के विशेष उल्लेख करीं. एह पर याचिकाकर्ता कहलन कि ‘बाद में’ के त कई तरह से अर्थ निकालल जा सकेला आ ऊ 15 दिन बाद फेरु निहोरा करे अइहें.\nजाने जोग बा कि एहसे पहिले मईओ में स्वामी एही तरह के निहोरा ले के माथ अदालत के दरवाजा खटखटवले रहलन. ओह बेरा अदालत उनुका के जुलाई में ई मामिला राखे के कहले रहुवे. ओही सलाह के मानत भाजपा नेता डॉ स्वामी आजु माथ अदालत का सोझा आइल रहलन बाकिर आजुओ उनुका निराशा हाथे लागल.


’जान तू जहान तू’ के शूटिंग पूरा भइल – Anjoria\nखुशी फिल्म फैक्ट्री के बैनर तले बनत भोजपुरी फिलिम ’जान तू जहान तू’ के शूटिंग पिछला दिने बिहार का जमुई, मुंगेर में भइल शूटिंग का साथे पूरा हो गइल बा. एह फिलिम से नवोदित अभिनेता यश कुमार के परदा पर उतारल जात बा. एह एक्शन, आ इमोशन से भरपूर पारिवारिक फिलिम में आठ गो गाना बाड़ी सँ.\nनिर्माता सुरेन्द्र कुमार, निर्देशक कुंदर कुणाल, संगीत आबीद जमाल, छायांकन पुष्पराज गुंजन, नृत्य प्रिंस,फाईट शिवा, ईपी संतोष वर्मा, आ रोहित राज.\nमुख्य कलाकारन में यश कुमार, अर्चना सिंह, श्वेता मिश्रा, अक्षय यादव, सुनिल बिहारी, बालगोविंद बंजारा, कविता, सन्नी कुमार, कृष्णा किंचित बाड़ें.


Brajesh Singh All Song Lyrics » Hindi Note Book\nHam Isse Time Pass Karte The (Brajesh Singh) Lyrics\nJuly 2, 2021 by Arvind Maurya\nBadnam – बदनाम (Brajesh Singh) Lyrics\nMay 31, 2021 May 30, 2021 by Ravi Shankar Prasad\nLagal Sanehiya Ke Dori (Brajesh Singh) Lyrics\nMay 21, 2021 by Ravi Shankar Prasad\nKalhe Bhail Pyar Aaje Mange Lagal (Brajesh Singh) Lyrics\nJanuary 8, 2021 by Ravi Shankar Prasad\nKalhe Bhail Pyar Aaje Mange Lagal Is Latest Bhojpuri Song Sung By Brajesh Singh. Star Cast In This Video Are Brajesh Singh & Komal Singh. This Song Is Written By Munna Mohit While Music Given By Chhotu Raut. This Song Is Released By DRS Music Youtube Channel.\nKalhe Bhail Pyar Aaje Mange Lagal\nफँसी गईनी ऐ सखी दिलवा लगा के\nआ धीरे-धीरे धरे लागल किरिया खिया के\nदेखले ना रही कबो हम अईसन पागल\nपागल ! पागल !\nकाल्हे भईल प्यार तले आजे मांगे लागल\nऐ ..! कहता की कीन देब चार भर के छागल\nकहता की कीन देब चार भर के छागल\nलभ करे वाला जुग नाही बाटे\nसाला सब कोई उहे चाहs ताटे\nचाहs ताटे ! चाहs ताटे !\nप्यार करे वाला जुग नाही बाटे\nसाला सब कोई उहे चाह ताटे\nरात भर बानी बात सोचिये के जागल\nमुन्ना मोहित पs हैरान हम बानी\nजाल फेक देले देख के जवानी\nजवानी ! जवानी !\nब्रजेश के भी उहे बा कहानी\nआ जाल फेक देले देख के जवानी\nभर पेट गारी देनी तब जा के भागल\nसखी हो !\nआई लव यू थू ..!\nFasi Gaini Ae Sakhi Dilwa Laga Ke\nAa Dhire Dhire Dhare Lagal Kiriya Khiya Ke\nDekhale Na Rahi Kabo Hum Aaisan Pagal\nPagal ! Pagal !\nKalhe Bhail Pyar Tale Aaje Mange Lagal\nAe ..! Kahata Ki Jin Deb Char Bhar Ke Chhagal\nKahata Ki Jin Deb Char Bhar Ke Chhagal\nLove Kare Wala Jug Nahi Baate\nSala Sab Koi Uhe Chaha Taate\nChaha Taate ! Chaha Taate !\nPyar Kare Wala Jug Nahi Baate\nRaat Bhar Bani Baat Sochiye Ke Jagal\nMunna Mohit Pa Hairan Hum Bani\nJaal Fek Dele Dekh Ke Jawani\nJawani ! Jawani !\nBrajesh Ke Bhi Uhe Ba Kahani\nAa Jaal Fek Dele Dekh Ke Jawani\nBhar Pet Gari Deni Tab Ja Ke Bhagal\nSakhi Ho !\nI Love You Thu …!!\nUtha Utha Ae Puja Bhauji (Brajesh Singh) Lyrics\nSeptember 27, 2020 by Ravi Shankar Prasad\nBrajesh Singh का यह गाना Saregama Hum Bhojpuri यूट्यूब चैनल से रिलीज़ किया गया है जिसका नाम है – उठा उठा ऐ पूजा भउजी (Utha Utha Ae Puja Bhauji) | इस गाना को लिखे है Vijay Ojha जी जबकि म्यूजिक Neelkanth Studio Ballia का है निचे आप इस गाना का वीडियो देख सकते है –\nBhatar Sim Lodha Se (Antra Singh Priyanka) Lyrics\nउठा उठा ऐ पूजा भउजी – लिरिक्स\nहाला मुहल्ला में पूरा भईल बा\nराती के घरे डाका पड़ गईल बा\nतs भीड़ लागल बा देखs तनी जाई के\nजाई के ! जाई के ! जाई के !\nउठा उठा ऐ सीमा भौजी\nसूतs जन लजाई के\nबक्सर के लईका गलिया कटलस बताई के\nबक्सर के लईका !\nरोजे बोलावत ओकरा के रहलू हो\nएको दिन हमरा से काहे ना कहलू हो\nकाहे ना कहलू हो !\nएको दिन हमारा से काहे ना कहलू हो\nकहलू हो !\nउठा उठा ऐ पूजा भौजी\nबलिया के लईका गलिया कटलस बताई के\nआरा के लईका गलिया कटलस बताई के\nआरा के लईका !\nघुंघटा के आड़े में तू कईलू घोटाला हो\nशुभम ब्रजेश लभर तोहरो बुझाला हो\nतोहरो बुझाला हो !\nघुंघटा के आड़े में तू कईलू घोटाला हो\nहवे विजय ओझा लभर तोहरो बुझाला हो\nउठा उठा ऐ सीखा भौजी\nछपरा के लईका गलिया कटलस बताई के\nरोहतास के लईका गलिया कटलस बताई के\nभभुआ के लईका !


Birthday of Bhojpuri singer and Delhi MP Manoj Tiwari read unheard stories of his life Bhojpuri में जन्मदिन विशेष: मनोज तिवारी के जिनिगी गोल्डन टच वाला रहल बा... – News18 Hindi\nBhojpuri में जन्मदिन विशेष: मनोज तिवारी के जिनिगी गोल्डन टच वाला रहल बा...\nमनोज तिवारी (Manoj Tiwari Mridul) बचपन में ही पिता के साया से वंचित हो गइलें. उनका बालमन पर एकर काफी गहरा असर भइल आ उ भीतरे भीतर अकेले हो गइलें. अपना अकेलापन से लड़े खातिर उनकर झुकाव संगीत के प्रति बढ़ गइल. उ खुद से बांसुरी बजावे के सीखलें आ जब सीख लेलें.\nLast Updated : February 01, 2021, 16:12 IST\nएगो राजा के गोल्डन टच के वरदान मिलल कि उ कुछुओ छुइहें त उ सोना हो जाई. ओइसही मनोज तिवारी के जिनगी रहल बा. अगर मनोज तिवारी के जिनगी के सफर देखल जाव त उहो गोल्डन टच वाला रहल बा. कैमूर (बिहार) के भभुआ के अतरवलिया गांव में 1 फरवरी 1971 में पैदा भइल मनोज तिवारी चार भाई में तीसरा नम्बर के हवें. किशोरावस्था में ही उनका पिता के देहावसान हो गइल जे शास्त्रीय संगीत के गायक रहलें. मनोज तिवारी बचपन में ही पिता के साया से वंचित हो गइलें. उनका बालमन पर एकर काफी गहरा असर भइल आ उ भीतरे भीतर अकेले हो गइलें.\nअपना अकेलापन से लड़े खातिर उनकर झुकाव संगीत के प्रति बढ़ गइल. उ खुद से बांसुरी बजावे के सीखलें आ जब सीख लेलें त जवन पहिला गीत उनका बांसुरी से फुटल, उ रहे मोहम्मद रफी के जीवन-दर्शन करावे वाला गीत ‘जल्दी जल्दी चल रे कंहरा….सूरज डूबे रे नदिया’. संगीत में बी.पी. एड. अउरी एम.पी. एड. कइला के बाद मनोज तिवारी गायकी खातिर कोशिश करे लगलें. उ दिल्ली टी-सीरिज के ऑफिस पर लगातार चार साल चक्कर कटलें बाकिर कुछ ना भेंटाइल. एक बार वैष्णो देवी से लवटत समय फेर दिल्ली में टी-सीरिज ऑफिस में गइलें. ओहिजा के अधिकारी इनके पहचान गइल रहलें. मनोज उनसे कहलें कि हम एगो नया कैसेट लेके आइल बानी- मैया के गीत के. गुलशन कुमार तब बरामदा में खड़ा रहलें. मनोज जाके पांव छुवलें आ आपन नाम बतवलें. गुलशन कुमार उनका एल्बम के पहिला गाना ‘निमिया के डाढ़’ सुनत मन्त्र मुग्ध हो गइलें.\nएह तरे टी-सीरिज से 1996 में रिलीज भइल उनकर पहिला एल्बम. फेर त मनोज तिवारी पीछे मुड़के ना देखलें. मनोज तिवारी के संगीत के लेके अलग सोच उनके सफलता के चोटी पर पहुंचा देहलस. उ परम्परागत भोजपुरी संगीत के लीक से हट के आधुनिकीकरण के तरफ कदम बढ़वलें आ एक से बढ़ के एक युथ के पसंद आवे वाला, बोलबाजी आ टोन मारे वाला मनोरंजक गीत गवलें, जइसे कि ‘बगल वाली जान मारेली’, ‘चट देनी मार देलें रिन्किया के पापा’ अउरी कुछ सामाजिक विद्रूपता पर गीत ‘जइसे जातिवाद के जहर फइलल’, ‘पूरब के बेटा’, ‘नौकरी ना मिलल’, ‘एमे में लेके एडमिशन, कम्पटीशन देता’ आदि गीत गाके संगीत के बाजार में आपन जगह बना लेहलन. उनका एल्बम के चलते भोजपुरी संगीत उद्योग कमाऊं बन गइल.\nगायक मनोज, नायक बन गइलें –\nमनोज तिवारी 2003 के फिलिम ‘कन्यादान’ खातिर ‘हीरो होंडा खोजsतिया’ गीत गवलें आ कैमियो रोल भी कइलें. उनका लगे निर्माता सुधाकर पाण्डेय एगो फिलिम में काम करे के ऑफर लेके अइलें. मनोज के उ ऑफर पसंद आइल लेकिन तब उनका एह बात के तनिको अंदाजा ना रहे कि ई फिलिमिया उनका के मशहूर गायक से भोजपुरी सिनेमा के सुपरस्टार बना दी. उनके एह डेब्यू फिलिम के नाम रहे ‘ससुरा बड़ा पइसावाला’. ई फिल्म मृतप्राय भोजपुरी सिनेमा उद्योग के जिया देहलस. उनकर फिलिम महज 29 लाख के लागत में बनल आ लगभग 34 करोड़ के कमाई कइलस. ई 11 गो शहर में 50 सप्ताह तक सिनेमाघर से उतरबे ना कइल. एह फिलिम के बाद भोजपुरी सिनेमा के एगो बड़ दर्शक-समूह बन गइल आ भोजपुरी फिल्मन के बाढ़ आ गइल. हालांकि भोजपुरी सिनेमा के कई गो दौर रहल बा, 60 साल के दरमियान उ कई बार खड़ा भइल आ कई बार मृतप्राय भइल. लेकिन मनोज तिवारी के फिलिम के बाद जवन इंडस्ट्री खड़ा भइल उ अभिले चल रहल बा. हालांकि आलोचना आ विवाद एकर दोसर पक्ष बा.\nपहिला फिलिम के बाद मनोज तिवारी के झोरी में केतना बड़ा-बड़ा प्रोड्यूसर के फिलिम गिरल आ उ कहां से कहां पहुंच गइलें. मनोज तिवारी 2010 में कलर्स के हिट शो बिग बॉस में गइलें, जहां उनका बारे में खूब चर्चा भइल. हालांकि ओह शो में डॉली बिंद्रा से खूब विवाद भइल रहे.\nउनकर उल्लेखनीय फिलिम बा- ससुरा बड़ा पइसावाला, दरोगा बाबू आई लव यू, दामाद जी, रणभूमि, गंगा, गंगा जमुना सरस्वती, धरती कहे पुकार के, भोजपुरिया डॉन, ठेला नंबर 501, देवा, धरतीपुत्र, भोले शंकर, देहाती बाबू, देवरा भइल दिवाना, ए भउजी के सिस्टर आदि.\nमनोज, क्रिकेटर मनोज तिवारी भी रहल बाड़ें\nमनोज तिवारी अपना स्टूडेंट लाइफ में क्रिकेट के भी खिलाड़ी रहल बाड़े आ उ बनारस हिन्दू विश्वविद्यालय का ओर से खेललहूं बाड़न. हिन्दुस्तान के फिलिम स्टार्स के क्रिकेट सीसीएल (सेलीब्रिटी क्रिकेट लीग) में भोजपुरी सिनेमा के टीम भोजपुरिया दबंग के कैप्टन भी रहल बाड़न मनोज तिवारी. मनोज तिवारी सीसीएल के टॉप प्रदर्शन करे वाला खिलाड़ी हवें. महेंद्र सिंह धोनी से भी उनकर शुरू से दोस्ती रहल बा. कहे के माने बा कि उ जवना क्षेत्र में गइलें उहें झण्डा गाड़ देलें.\nस्टार मनोज तिवारी राजनीति के भी स्टार बनलें –\nभोजपुरी फिलिमन के राजनीति से नाता पहिला बार मनोज तिवारी जोड़ले. हालाँकि विनय बिहारी त जोड़िये देले रहलें लेकिन अब बात एमएलए से एमपी के ओर बढ़ गइल रहे. साल 2009 में मनोज समाजवादी पार्टी के ओर से गोरखपुर सीट पर योगी आदित्यनाथ के खिलाफ लड़लें अउर योगी से हार के 83,059 वोट के साथे तीसरा स्थान पर रहलें. फेर साल 2014 में भाजपा के ओर से उत्तर-पूर्वी दिल्ली से उम्मीदवार बनले. मोदी लहर अउर ओह क्षेत्र में पूरबियन के बहुलता के कारण जीत गइलें. मनोज तिवारी साल 2015 में बिहार विधानसभा चुनाव में भाजपा के स्टार-प्रचारक रहलें. आपन प्रभावशाली व्यक्तित्व के बदौलत उ जल्दिये दिल्ली भाजपा के अध्यक्ष भी बन गइलें.\nमनोज तिवारी साल 2019 में उत्तर-पूर्वी दिल्ली से दुबारा चुनाव लड़लें. उनका सामने कांग्रेस के शीला दीक्षित अउर आप से दिलीप पाण्डेय खड़ा रहलें. दिलीप पाण्डेय भी भोजपुरी भाषी हवन. उनका के भी आप भाजपा के समीकरण के अनुकरण करत पुरबिया लोगन के बहुलता वाला क्षेत्र में भोजपुरिया वोटर के लुभावे खातिर उतरलस. जबकि मनोज तिवारी दुबारा भी आपन एह किला पर फतह पा लिहलें. मनोज तिवारी 7,87,799 वोट पाके जीत हासिल कइले, जबकि दिल्ली के मुख्यमंत्री रहल शीला दीक्षित 4,21,697 वोट के साथे दुसरा नम्बर पर रहली.\nमनोज तिवारी ए बेरा सक्रिय राजनीति में बाड़ें आ भाजपा के प्रमुख चेहरा में से एक. विवाद से उनकर चोली दामन के साथ रहल बा. सिनेमा आ गायिकी के लेके उ हमेशा सवालिया निशान पर रहल बाड़न बाकिर जवन गोल्डन टच के बात भइल रहल ह, उ उनका साथे बा. उ जहां गइलें उहाँ सोना सोना हो गइल बाकिर एकर उनका कीमत भी चुकावे के पड़ल. बहुत पीड़ा झेले के पड़ल. पिछला साले मनोज तिवारी आपन दोसर शादी कइलें हं गायिका सुरभि तिवारी से आ हाले में 30 दिसंबर 2020 के उनका एगो बेटी भइल ह – शानविका.\nजन्मदिन पर मनोज तिवारी के समहर उज्जवल भविष्य खातिर शुभकामना.\n( लेखक मनोज भावुक भोजपुरी सिनेमा के वरिष्ठ स्तंभकार हैं. )\nBhojpuri Bhojpuri News manoj tiwari Manoj Tiwari BJP UP झारखंड पटना बिहार रांची वाराणसी


गुदगुदी में लोर – Anjoria\nमार्च 30, 2021 आशारानी लाल, कहानी, गुदगुदी में लार, भोजपुरी, मोबाइल\nअबहिंए सोझा एतना न परछाई रेंगत रहीसन कि ना बुझाय कि कवना के ढेर निहारीं आ कवना के कम। मन अउँजिया गइल रहे। देखलीं कि कुल परछाइँयन बिचे तऽ हमहीं खड़ा बानीं, ई कुल तऽ अपने बाड़ीसऽ, साथे-साथे ओमें जे लोगवो लउकता- ऊहो अपने बा। लगलीं निहारे। असल में बात ई रहे कि हम अकेलहीं बइठल रहीं।\nअकेलहूँ बइठे के एगो बेरा होला। ई बेरा कब होई आ कब एकर सामना करे के परी- एके केहू जानेला ना। हम तऽ अपना भर जिनगी ई बात सोचलहूँ ना रहीं, बाकी जब कपारे पर गइल, तब का करीं? हमार बाबूजी हमार बियाह भरल-पूरल घर में कइले रहन। ओह घरी हमरा घर में खम-खम लोग भरल रहत रहे। हमरा दूगो ससुर आ दूगो सास रही। हम दूनो ससुर के बड़का आ छोटका बाबूजी कहत रहीं, ओसहीं सासो लोगिन के बड़की आ छोटकी अम्माँ कहल करीं। बहुत दिन ले हमरा ना बुझाइल कि एह बड़का-बड़की आ छोटका-छोटकी में, के हमार अपन सास-ससुर बा। हमरा ई बात केहू से पुछहूँ के धिधिरिक ना परत रहे, हँ मने-मने चिन्हे परिचे के सोचत रहत रहीं। एह सोचला-बिचरला में केतना दिन-रात बीत गइल, ना बुझाइल, काहे कि सूरज बाबा क उगल आ बूड़ल देखे के तऽ कबो हमके मोके ना भेंटात रहे।\nसूरज आ चाँन त ओह घरवा के लोगवे रहे। कहते बानी कि ओह घर में बहुते लोग रहे। बियाह का पहिलीं सुनले रहीं कि हमार दुलहा छव भाई आ चार बहिन रहन। ओहू में ऊ सबसे बड़ भाई रहन। घर क बड़की पतोह बनला से सबकर अरमान हमरे पर टीकल रहत रहे। घर में दिन-रात देवर-ननद लोग भरल रहत रहे, तब हम कब सूरज आ चान का ओरी ताकीं। हमार मनवा तऽ ओही लोगिन क देख-देखके कपसल रहत रहे। केहू क सोझा तऽ हम खटिया-मचिया पर बइठते ना रहीं, कबो बइठे के मोको भेंटाय तब भड़ से केवाड़ी भुड़के आ घर में केहू न केहू हाजिर हो जात रहे- ई बात कहते-कहते कि अरे! हमार भउजी अकेले बइठल बाड़ी का? ऊ तऽ उदासिए गइल होइहन, चाहे अपना नइहर क अँगना में पहुँच गइल होइहन, तबे नऽ कहे लोग कि- का-ए-भउजी तोहके के पकड़ले रहल हऽ – कि कूदके खटिया पर से नीचे बइठ गइलू हऽ। तोहार भइया लोग तोहके दबोचले ना-नऽ रहल हऽ? का- करीं, हमरा त ई कुल बात ओह घड़ी बुझाते ना रहे।\nऊ घर हमार ससुरा रहे, एहिसे उहाँ क छोटो लइका-लइकी हमसे ओहदा में बड़े रहे। छोटो से अदब-लिहाज आ इज्जत से बतियावल हमार फर्ज बनत रहे। हम ओह घर क पतोह रहीं चाहें दुलहिन-बलहिन बनल रहीं तब हमके चाँहीं कि भुंइयाँ चटाई चाहे बोरा बिछा के बइठीं। कवनो देवर ननद से ऊपर हमके बइठे के ना चाँहीं। मने-मने एह बात के ठेस हमके बहुत चोट पहुँचावत रहत रहे, बाकी देवर लोग कुछु-कुछु कहिके हँसावत रहत रहे तब मन क घाव छू मंतर हो जात रहे। हमहूँ ओह लोगिन क बाते में सब खुनुस भुला जात रहीं।\nएक सबेरे से सास-ननद क आवाजाही शुरू हो जात रहे, रोज सबेरे भोर होते होते, जब चुहचुहियवा बोलेले, ओही घड़ी हमके अपना देंह क काम से फुरसत पावे के परत रहे। सब लोगवे कहत रहे कि दुलहिन क उठल, हाथ-मुँह धोवल, नहाइल-धोवल केहू के देखे के ना चाँहीं। हमहूँ इहे करत रहीं। डर लागत रहत रहे कि ननद लोग के घर में घुसे के बेरा हो जाई। अवते लागी लोग हाथ चमका के आ थपरी बजाके हमके चिकोटी काटे; साथहीं तरह-तरह क बोलो बोली- कि राते का भइल रहे ए- भउजी? हमार त मन करे कि एह लोग\nके लगाईं- दू चपत, बाकी हमार खीस जुरते गायबो हो जात रहे ।\nकबो-कबो हम इहे सोचीं कि बाबूजी कहले रहन कि हम ओह घर क बड़ पतोह बन के जाइब तब बहुते मान-मर्यादा आ इज्जत पाइब। बाकी इहाँ तऽ हमहीं सबसे छोट बनल रहीं। असल में बाबूजी त दुअरा पर रहत रहन, घर का भितरी का होला- ऊ जनते ना रहन। हम केतनो पढ़ल लिखल रहीं त का, एह घड़ी आ ओह लोगन क बिचे हमार कुल पढ़ाई-लिखई क गिआन ओसहीं भुला गइल रहे- जइसे ऊधव क गिआन गोपिन लोग का सोझा। कहे के ई बा कि ओह घर में सब एक दूसरा क भाई-बहिन, माई-बाप, चाचा-चाची चाहे बेटा-बेटी क एगो गुटे रहे। ई गुट सियारन क बोली जब न तब बोलल करत रहे। जइसे एगो सियार हुँआ-हुआँ करेला तब कुल्ही एके साथे हुँआ-हुआँ करे\nलागेलन सन। असहीं घर में पतोहन क कवनो बेजाँय चाहे बोली-चाली पर भर घरवे चिल्लाए जागत रहे। पतोह क कइसे रहे के चाँहीं, केकरा से बोले-बतियावे के चाँहीं, कबो नइहर क बखान ना करे के चाँहीं एह कुल नियम-कानून क जानकार पूरा घरवे रहे, एहिसे सब एकही बोली एक्के साथे बोले लागे। ई कुल ओह घर क रहन-चाल देखके हमहीं नाहीं गाँव जवार क सब पतोह लोग चुपा गइल। मेहरारून क इहे चुप्पी ओह लोग के देबी बना देलस- ए बाबूजी।\nबाबूजी देबी क पदवी पाके मेहरारू लोग खुश भइल कि ना- ई बात तऽ केहू पुछबे ना कइल। तब अब रउरा सुनी कि राउर दीहल गुलजार घर में कइगो पतोहन के अइला से खूबे लोग बढ़ गइल। हम ओह घर क खाली बड़की पतोहे ना हीं, हमरो बेटा-बेटी, पतोह-दामाद, नाती-नतकुर, पोता-पोती बहुते लोग आइल आ ऊ घर अब बवरी लोगिन से खमच गइल रहे। ओह घर में ए- बाबूजी हम बहुते खुश रहीं, दिन-रात सबका बीचे चहचहातो रहीं, बाकी भइल का कि राउर एह दुलारी धिया चाहे भगमनिया बेटी क भगिए एक बेरिए उलट-पटल गइल। ऊ लोगिन क बीचे रहियो के अकेल हो गइलीं आ उदास रहे लगलीं।\nबाबूजी भरल घर क लोगवा तऽ अबो रउरा बेटी के खूबे पूछेला, बोलेला, बतियावेला, बाकी सोझा केहू लउकेला ना। ऊ लोग रउरा बेटी के हँसइबो करेला, कबो-कबो चिकोटियो काटेला तबो कवनो मनई-मानुष सोझा रहिके ई कुल ना करेला। रउरा पूछब कि तब ई कुल कइसे होला- तऽ सुनी! एगो छोटहन करिया मशीन जेके लोग मोबाइल कहेला- उहे लोग हमरा हथवा में धरा देले बा आ कहले बा कि ई जब इ मोबाइल घनघनाई तब हम एकर एगो बटन दबाके अपना कान में सटा लिहल करब। हमके ओह लोगिन\nक कुल बात ओहि में सुना जाई। सब बतिया सुनियो के हमार मन ओह लोगिन के देखे खातिर ओसहीं तरसत रहि जात रहे, जइसे-जाड़ा-पाला क दिन में दुअरा पर पसरल घाम सुन के ओके लोढ़े खातिर भितरी घर में बइठल पतोहन के। सबकर बोली- बात आ बिचार तऽ कबो-कबो ओह मशीन से सुनाइए जाला, बाकी ए बाबूजी- ऊहाँ हमके कवनो मनई-मानुष ना लउकेला। ऊ घर जेके एक बेरी मनसाइन घर कहल जात रहे, ओइजा बात-बात में हँसी-ठहाका गूँजत रहत रहे- अब ओइसन घर तऽ लउकबे ना करे। ई मनवा लोगिन से भरल-पूरल घर में रहियो के सबसे बोले बतियावे खातिर छटपटाते रहि जाता, ओसहीं जइसे पानी से बहरा आके मछरी छटपटाले।\nसाँच पूछीं तऽ ए बाबूजी! अब हम रउवा के गुहार लगा के ई कहल चाहतानी कि राउर सउँपल लोगिन से भरल घर में हम अकेल भऽ गइल बानीं, जबकि घर भर क सब लोगवा हमार अपने बा। एही घड़ी राउर सोच कि दू-गो ससुर आ दूगो सास अवरी दसगो भाई-बहिन क बिचे हमरा के रउवा भेंजले रहीं- कुल पुरान बात भऽ गइल बा। अब ई घर लोगिन क नया गिआन से भर गइल बा। घर बाहर सब जगह एह मोबाइल क हवा एतना तेज बह रहल बा कि ऊ अब लूहे बनके नइखे रह गइल, ऊ आन्ही-तूफान क रूप ध्यार लेले बा। जेकरा लगे मोबाइल बा ऊ केहू दूसरा का ओरी तकते नइखे। हरदम ओही में ताकत-झाँकत रहऽता। एगो कवि गागर में सागर क बात कहले रहन, बाकी इ नन्ही चुकी मोबाइल जइसन सीसी में तऽ पूरा दुनिया-जहाने भर गइल बा। बाबूजी! एहिसे छोट-बड़ सब एके अपना हाथे में लेले रहता। इहे कहे के परऽता कि- ”पास रहिके भी हैं कितनी दूरियाँ, हाय रे इंसान की मजबूरियाँ।“ ई मजबूरी हमरा जइसन सब उमिरगरो लोगिन के भऽ गइल बा।\nअब हमरो चहचहात सुख के दिन क अन्त हो गइल बा। लागऽता कि ऊ दिनवे उलट-पलट गइल बा। बोले-बतियावे के तऽ सभे बोलत-बतियावत बा, बाकी सोझा केहू लउकत नइखे। पछतावा इहे बा कि हम एह नया पढ़ाई के तऽ पढ़लहूँ नइखीं नऽ- एहिसे अब सब लोगिन का बीचे बउराहिन बन गइल बानी। हम तऽ जब पढ़त रहीं त ना- त् रेडियो देखले रहीं, नऽ टी0बी0, तब आज क ई नया-नया मशीन जेके- टच मोबाइल, कम्प्यूटर आ लैप-टाप कहल जाला कइसे जानब? अब ई कुल तरह-तरह क मशीन आके सब जगहा अपन अइसन तूफानी हवा चला देले बा- कि हमरा अइसन उमरदराज पुरनका लोग एह भरल घर में रहियो के अकेल भऽ गइल बा। पुरनका लोगिन क अकेल बइठल देखिके घरवा क\nकुल मनसाइन चहचहात बतिया झुण्ड बना के बेर-बेर झूमत-झामत चल आवत बाड़ी सऽ आ ओह लोग के घेर लेत बाड़ीसन। एह झूमत इयादन के परछाईं सब ओरी पसर जाता। कबो-कबो मन मार के, हमरो के बइठल देख के ई कुल पुरनकी बतिया गुदगुदावे लागत बाड़ी सऽ तऽ कबो जोर-जोर से चिकोटी काट लेत बाड़ीस, तबो हमार मनवाँ हँसत-बिहँसत नइखे, बलुक दुनू अँख्यिा भर जा तारीसन। काहे अइसन होता, हमरो नइखे बुझात – गुदगुदी में ई लोर कइसे बहे लागता? अकेले बइठके हँसलो तऽ हम नइखीं नऽ जानत तब बुझाता कि ई रोवलके आसान बा। एह उमिर में सबका बीचे रहियो कि, हमरा अस लोग अब अकेलहीं भऽ गइल बा। लागता कि अब असहीं अकेल चुपचाप\nबइठल-बइठल हमनी के जिनगी के ई दिया एह इयाद क परछाईंन के बीचे कब आ कइसे बुता जाई- ए घरी के लोग जानियो ना पाई। बुताइल दिया बाती क बास जब मोबाइल वाला लोगिन का नाक में जाई तब न लोगवा हड़बड़ा के दउरी-भागी।\n(पता – काकानगर, डी-2/147, नई दिल्ली-110003)


कोरोना के भार केरल अकेले सम्हरले बा – टटका खबर\nAug 5, 2021 ओलंपिक, केरल, कोरोना, पदक, राहुल गाँधी, रीता बहुगुणा जोशी, विधानसभा चुनाव, सुकन्या\nकेरल में कोरोना लहर\n(टटका खबर, बियफे, सावन अन्हरिया द्वादशी, 2078 विक्रमी)\nदेश के लिबरल मीडिया के चहेता आ बँवारा सरकार वाला इकलौता राज्य केरल आजुकाल्हु अकेलहीं अतना कोरोना मरीज रोज खोज निकालत बा जवना के मुकाबला पूरा देश मिल के नइखे कर सकत. काल्हु केरल में कोरोना के 23 हजार 676 मरीज मिललें जबकि देश के बाकी राज्य 18 हजार 949 मरीज खोज पवलें. एकरा खातिर लिबरल मीडिया के प्रशंसा करे में आ ओकर नाकामयाबी तोपे में जी जान से लागल बाड़ें. कोरोना से मरे वालन के आंकड़ो में केरल केहू से कम नइखे आ आबादी का हिसाब से देखल जाव त कोरोना से मौत होखे का मामिलो में केरल सबले ऊपर मिली.\nबाकी देश अबहीं कोरोना के तिसरका लहर देखसु चाहे ना बाकिर केरल में तिसरका लहर आपन कमाल देखवले बा. हालांकि कहल जा सकल बा कि ऊ दोसरके लहर के थमे नइखे दे. एकरा खातिर मुसलमानन के बकरीद पर सगरी छूट देबे वाला केरल हिन्दुवन के परब पर पूरा कड़ाई से बंदिश थोपले बा. उमीद कइल जाव कि सुप्रीमो कोर्ट एकरा ला केरल के प्रशंसा करी.\nकाल्हु एगो बलात्कार पीड़िता सुकन्या (नियम का मुताबिक बलात्कार पीड़िता के नाम ना बतावल जा सके एहसे एगो काल्पनिक नाम ह सुकन्या) के महतारी संगे फोटो खिंचवा के राहुल गाँधी आलोचना का घेरा में आ गइल बाड़न आ उनुकर ऊ ट्वी़ट प्रकाशित क के ट्वीटरो पर हंटर चलत बा सोशल मीडिया के.\nओलंपिक में सबले अधिका छह गो पदक जीते वाला भारत अबकिओ पूरा जोर लगवले बा ओह निशान के पार क जाए में. वइसे सबले खास ई बा कि पहिले जवने पदक मिल जात रहुवे तवने पर देश आपन पीठ थपथपा लेत रहुवे. अबकी देश अपना के एह लायक समुझे लागल बा कि उहो पदक जीत सकेला आ एकरा पीछे खिलाडियन के मेहनत का साथही सरकारो के जोर लागल बा खिलाड़ियन के उत्साहित करे में.\nटोक्यो ओलंपिक के पहिले दिने रजत पदक जीत के भारोत्तोलक मीराबाई चानू देश के गौरव बढ़वले रही. ओकरा बाद पहिला बेर ओलंपिक में दू गो पदक जीते वाला महिला खिलाड़ी बन गइली बैडमिंटन खिलाड़ी पीवी सिंधू जे अबकी का ओलंपिक में महिला एकल में कांस्य पदक जीतली. तिसरका पदक जीतली मुक्केबाज लवलीना बोरगोहेन जिनका कांस्य पदक मिलल बा. रजत पदक जीते वालन के कमतर बतावे के कोशिश त नइखीं करत बाकरि खिलाड़ी कांस्य पदक जीत के अधिका आनंदित होलें काहे कि रजत पदक हरला पर मिलेला जबकि कांस्य पदक जीतला पर.\nभारत के अउरी पदक मिले के उमीद अबहीं बरकरार बा. पहलवान रवि कुमार आ दीपक पुनिया के कुश्ती में पदक जीते के पूरा उमीद बा. नीरज चोपड़ा पुरुष भाला फेंक का फाइनल दौर में आ गइल बाड़न. उऩुको से पदक जीते के उमीद कइल जा सकेला. भारतीय महिला हॉकी टीम कांस्य पदक ला ब्रिटेन से भिड़े वाली बिया आ अगर पदक जीत लिहलसि त ई एगो बहुते बड़ आ एतिहासिक उपलब्धि होखी.\nजदयू संसदीय बोर्ड के अध्यक्ष उपेंद्र कुशवाहा एह गरी जदयू के बयानवीर के जिम्मा उठवले बाड़न. मुख्यमंत्री नीतीश कुमार के पीएम मैटेरियल बतावे वाला उनुका बयान का बाद राजनीति में हलचल आ गइल बा. लोग सोचे लागल बा कि अपना निजी महत्वाकांक्षा का चलते विपक्ष में जइहें का. बाकिर तबले उपेन्द्र कुशवाहा एगो नया बयान दे के पुरनका बयान के घार कुंद कर दिहलें. कहलन कि लालू पूत तेजस्विओ के उहे हाल होखो वाला बा जवन रामविलास पूत चिराग पासवान के हो चुकल बा.\nबिहार सरकार के अनुसूचित जाति-जनजाति कल्‍याण मंत्री संतोष कुमार सुमन प्रधानमंत्री नरेंद्र मोदी से भेंट क के कहत बाड़न कि उनुकर गोल हिन्दुस्तान अवाम पार्टी यूपी के विधानसभा चुनाव में शामिल होखी. कतना सीट पर आ केकरा साथे ई अबहीं तय होखल बाकी बा. जान जाईं कि बिहार के मुख्यमंत्री रह चुकल जीतनराम माँझी के बेटा हउवें संतोष कुमार सुमन. भाजपा के मजबूरी बा कि ओकरा लगे अबहीं कवनो मजगर दलित नेता नइखे. चिराग में संभावना रहुवे बाकिर नीतीश ओह संभावना के चिराग कबहिंए बुता दिहले बाड़न. आ भाजपा पता ना कवना मजबूरी में नीतीश से छुटकारा नइखे पावल चाहत. यूपी में मायावती के बसपो के हाल गिरावट का दौर में बा. से हो सकेला कि भाजपा माँझी के कद बढ़ावे के कोशिश करे ओकरा के यूपी विधानसभा में अपना साथे ले के.\nकोरोना का दौर में कमाई के नया नया राह निकालत रेलवे बोर्ड अब तय कइले बा कि ट्रेनन में अब पांच गो से अधिका स्लीपर कोच ना लगावल जाई. साथही साधारणो कोच हटा दीहल जाई. एकरा बदले इकॉनामी क्लास वाला एसी कोच स्लीपर का जगहा आ इकॉनामी एसी चेयर कार लगावल जाई. शुरुआत बिहार आ पूर्वांचल से दिल्ली मुंबई खातिर चले वाली ट्रेनन से होखे जा रहल बा. एह बदलाव के फायदा ई होखी कि ट्रेनन के रफ्तार बढ़ जाई, बर्थ बढ़ जाई आ रेलवे के आमदनिओ बढ़ जाई.\nबिहार में पंचायत चुनाव के तारीखन के एलान दस दिन भितरे होखे के उमेद बतावल जा रहल बा, कोरोना थमला का बाद स्कूल, कॉलेज, सिनेमाघर, आ मॉल वगैरह खोले के फैसला पहिलहीं लिहल जा चुकल बा.\nबसपा के विधायक रहल जितेंद्र कुमार सिंह बब्लू के बुध का दिने भाजपा में शामिल करा के भाजपा अपना नेता रीता बहुगुणा जोशी के उलझन में डाल दिहले बिया. जान जाईं कि जितेन्द्र सिंह पर आरोप बा कि ऊ बरीस 2009 में रीता जोशी के घर जरावे वालन में शामिल रहलें. जबकि जितेन्द्र के कहना बा कि ऊ ओहमें शामिल ना रहलें आ उनुका पर गलत आरोप लगावल गइल रहुवे.


नेशनल हाईवे – टटका खबर\nआजु सोमार का दिने प्रधानमंत्री नरेन्द्र मोदी वाराणसी में दू गो नेशनल हाईवे आ बन्दरगाह के उद्घाटन करीहें. एह दुनु हाईवेज के लम्बाई 34 किलोमीटर बा आ एहनी पर 1572 करोड़ रुपिया का खरच भइल बा. बाबतपुर हवाई अड्डा के वाराणसी से जोड़त हाईवे जौनपुर, सुल्तानपुर होत लखनऊ ले जाई. हरहुआ में बनल फ्लाईओवर आ


सगरी भाषा के फिलिम क सकीलें – राज चौहान – Anjoria\nApr 29, 2014 राज चौहान\nहरियाणावी कलाकार राज चौहान अपना करिअर के शुरुआत भलही हरियाणवी फिलिम आ एलबम से कइलन बाकिर ओकरा बाद हिंदी अउऱ भोजपुरीओ फिलिमन में काम कइलन. उनकर कहना ह कि उ एह तीनो भाषा के अलावहु दोसरो भाषा के फिलिम क सकेलें. राज फ़िलहाल कईएक हिंदी फिलिमन के शूटिंग में व्यस्त बाड़न. पिछला दिने उनुुका से बातचीत भइल त ओही बातचीत के कुछ बात एहिजा दिहल जात बा :\nराज जी अबले अपने के फ़िल्मी सफर कइसन रहल ?\nहम हरियाणवी हईं. बचपने से कुछ अलग करे के मनसा रहुवे त मुंबई आ पंहुचनी. वइसे एक्टिंग करिअर के शुरुआत दिल्ली में थिएटर से कइले रहीं. फेर हरियाणवी में दू गो एल्बम कइनी आ कुछ एड फिलिम करे का बाद भोजपुरी आ हिंदी फिलिमन में काम करे के मौका मिलल. अब त हम अपना फिलिमन के शूटिंग में व्यस्त बानी.\nअपने के भोजपुरी फिलिम कवन रहली सँ ?\nपहिलका भोजपुरी फिलिम रहलल ‘खून भरी मांग’. निर्माता प्रदीप सिंह आ निर्देशक राजकुमार आर.पाण्डेय जी के ई मल्टीस्टार फिलिम २३ मई के रिलीज़ होखे वाली बा.एकरे अलावे ‘जब खून पुकारे’ आ ‘रियल मदर इंडिया’ नाम के दू गो फिलिम बाड़ी सँ आ एह दुन में हमरा अपोजिट रानी चटर्जी बाड़ी.\nआ हिंदी फिलिम ?\nहिंदी फिलिमन में ‘माफिया बिग बॉस ‘, ‘हीरोज़ ऑफ़ दिल्ली’, ‘तेरे प्यार में’, अउऱ ‘आम आदमी खास आदमी’ शामिल बाड़ी सँ. ‘माफिया बिग बॉस’ अंडरवर्ल्ड माफियन प आधारित बा. जवना में बहुत कुछ रियल प बा. डॉन हाजी मस्तान, करीम लाला वगैरह के काम जवना से लोग आतंकित रहल रहुवे से देखावल गइल बा एह में. दिलीप जी के डायरेक्शन में फिलिम के शूटिंग चलत बा. हमरा अपोजिट रश्मि देसाई बाड़ी.\nराज जी, आज के चुनावी माहौल में कवना पार्टी के सपोर्ट करत बानी ?\nहम त हमेशा से इहे चाहीले कि सरकार ओह पार्टी के बने जे हमनी के देश के हर छोट से बड़ समस्यन के समाधान क सके. हमरा त लागत बा कि नरेंद्र मोदी जी के सरकार बनी काहे कि जइसे उहाँ के गुजरात डेवलप कइनी वइसहीं देशो के डेवलप करब.\nपॉलिटिक्स से रिलेटेड आपके एगो फिलिमो त आवत बा ?\nजी हँ. ‘आम आदमी खास आदमी’ फिलिम राजनीति से जुड़ल बा. आदर्श जैन डायरेक्ट करत बानी आ फिलिम जल्दिए रिलीज़ होखी.\nअपने के कवनो अवार्डो मिलल बा ?\nहँ, साल २०११ में हमरा के राजीव गांधी एक्सीलेंस अवार्ड मिलल रहे.


काहे लिहनी धरती पर अवतार – Anjoria\nजून 19, 2010 भोजपुरी, व्यंग\nछोट रहनी तS कई बेर केहू-केहू कहि देत रहल कि ए बाबू अवतारी हउअS का? एकदिन रहाइल ना अउरी हम पूरा गाँव-गिराँव, हित-नात सबके बोलवनि अउरी कहनी की रउआँ सभे जानल चाहत बानी न की हम अवतारी हईं की का हईं. तS रउआँ सभे धेयान लगा के सुनि ली सभें की हम अवतारिए हईं. अउरी हम अपनी अवतार लेहले के कथा सुना दे तानी. रउओं सब सुनीं-\nई बाति तब के हS जब हम इंदरलोक में चापलूसी अउरी नेतागिरी विभाग के हेड रहनी. ओ समय केहू के चापलूसी चाहें नेतागिरी सीखे के होखे तS ऊ हमरे से संपर्क करे. अब तS रउआँ सब के बुझाइए गइल होई की नेतागिरी अउरी चमचागीरी की बल पर हम इन्नर भगवान क केतना करीब होखत होखबि.\nएकबेर के बाति हS की हम इंदरासन में इन्नर भगवान क संघे बइठि के सुरा अउरी अधनंगी सुंदरियन क नाच अउरी गीति के आनंद लेत रहनी. रउआँ सब इहाँ सुरा के अरथ देसी ठर्रा न समझि के सोमरस अउरी सुंदरियन के मतलब अप्सरा समझीं. हम सुरा-सुंदरियन में एतना लीन रहनी की भगवान के उहवाँ आइल हमरा पते ना चलल. भगवान क आवते नाच-गाना बंद हो गइल अउरी साथे-साथे रसपानो के मजा किरकिरा हो गइल. इ सब देखि के हम चिहा गइनीं की अरे, इ का हो गइल? रंग में भंग?\nतवले कहीं का देखतानि की हमरी समनहीं भगवान गुस्सा में खड़ा बाने अउरी उनकरी पीछे इन्नर भगवान खड़ा हो के बेना डोलावताने अउरी हमके देखि के धीरे-धीरे मुस्किआताने. हम सब समझि गइनी अउरी इहो की अब हमार खैर नइखे. एकाएक भगवान हमरी पर घोंघिअइने,”अरे तें तS आदमी की जात के देवता बाड़े, तोर इहवाँ कवन काम? तें तS हर परकार की बुराई में नंबर वन बाड़े. तोके अब्बे एही बेरा धरती पर जाए के परी, इहे हमार आज्ञा बा.” भगवान के इ बाति सुनि के हम बहुत रोवनी-गिड़गिड़इनी पर भगवान हमार एक न सुनने. तबे हमार एगो साथी हमरी काने में बुदबुदाइल, “काँहे बेवकूफी करSतारे भाई. आँखि बंद कS के धरती पर अवतार ले ले. अरे तोरा बुझाता की धरती पर तें अपनी मन के मालिक रहबे, अउरी जेतना रंगरेली मनावल चहबे, गलत काम कइल चहबे, एगो नेता बनते चाहें सीधा भासा में कहीं तS एगो मनई बनते आसानी से संभव हो जाई.”\nहाँ तS संघतिया लोग (अरे भाई अब तS हमहुँ मनई तू हूँ मनई, तS भइनीजान न संघतिया)! भगवान की आज्ञा से हम 1 जनवरी 1976 के उत्तर-प्रदेश क देवरिया जिला (जवन बिहार की सीमा से लागल बा) का गोपलापुर (गोपालपुर) गाँव में एगो मध्यमवर्गीय बाभन परिवार में अवतरित भइनीं. इहवाँ आप सब के कौतुहल होत होई की हम उत्तर प्रदेश की वही जिला के काहें चुननि जवन बिहार की सीमा पर बा? एकर कारन इ बा की जब हम इंदरासन से धरती के निहरनीं (अवलोकन कइनीं) तS इहे अस्थान हम के एइसन लउकल जहवाँ घर-घर में नेतागिरी के सबसे अधिक खेती होला. ए इलाका के लोग के लागेला की नेतागिरी तS बाप के बपौती हS. अउर अब तS रउआँ सभें समझिए गइल होखबि सभें की ए जमाना में नेतागिरी के संगी-संघतिया के बा? अरे काकाजी! झूठ, गलगोदई, लउरलबेदई, हमके मिलो घीव भले देस अउरी समाज जाव तेल लेबे, इहे कुल न?\nहाँ तS अब आगे के दास्तान एतने बा की हमहुँ जइसे-जइसे बड़हन होत जा तानी, लीला करत जा तानी. फरक एतने बा की ए लीला में प्रेम नाहीं वासना बा, दूसरे के भलाई की जगह पर आपन भलाई बा, देश के भाड़ में झोंकि के आपन कमाई बा, दूसरे की दूख में घड़ियाली रोवाई बा, लोग के बेवकूफ बना के खूब हँसाई बा, केहू के दुख दे के ओकरी अँसुओ के पोछाईं बा, भगवानो की नाव पर खूब लुटहाई बा, मंतरी-संतरी बनि के राजा-महराजा लोगन की तरे जिआई बा. अब एतना मजा तS हमके कबो इंदरासनों में ना मिलल होई. हँसी मत, हम ना नेता हईं ना अधिकारी अउरी हाँ धरमगुरु अउरी समाजसेवको ना हईं?\nअब हम इहवें रहबि आराम से. पर का हम आराम से रहि पाईबि? ठीक बा अगर हम सुख-चैन से रहिओ गइनी तS हमरि लोग-लइकन के का होई? सोंचतानि इ लीला कS के कहीं हम अपनी पैर में कुलहाड़ी तS नइखीं मारत? कहीं हमरी ए लीला के खमियाजा हमरी लोग-लइकन के त ना भुगते के परी? हमहू सोंचतानी, रउओ सोंचीं….\n6 thoughts on “काहे लिहनी धरती पर अवतार”\nजून 21, 2010 को 5:23 अपराह्न पर\nसादर धन्यवाद, संतोषजी, दिवाकरजी।।


अगस्त 12, 2010 काश्मीर समस्या, भउजी हो\nप्रधानमंत्री जी काश्मीर के बेसी स्वायत्ता देबे के बाति कहले बाड़न.\nओहसे का हो जाई ?\nओहिजा के लोग खुश हो जाई.\nएहसे त बढ़िया रहित कि ऊ भारत के काश्मीर से आजाद करा देवे के बाति कहले रहतन.\nकुछ गलती नइखे होत तोहरा कहला में ? का कहल चाहत बाड़ू ? काश्मीर के आजाद करावे के नू ?\nना बबुआ. काश्मीर त आजाद पहिलही से बा. मन कइलस त सगरी पण्डितन के मार भगा दिहलस. जब मन करे ला भारत का विरोध में बवाल कर लेला. हम त भारत के काश्मीर से आजाद करावे के बात कहत रहनी. जे हर कदम पर काश्मीरियन के गुलाम का तरह व्यवहार करेला. देश का बाकी हिस्सा का कीमत पर काश्मीरियन के हर तरह के आर्थिक पैकेज देला. जहाँ आजु तक भारत के संविधान के हर पहलू लागू ना हो पावल. ओकरा सुरक्षा पर पता ना कतना धन खर्च करेला, पता ना कतना हिन्दुस्तानी जवान आपन जान दे देबेले हर साल. एक बेर काश्मीर के कह दित कि देखऽ लोग तू आपन व्यवस्था. हम चलनी अपना देशे.\nआ जम्मू आ लद्दाख के का होखी?\nऊ लोग त भारत के ह, भारते में रही. बाकिर हमहू जानत बान कि कांग्रेस सरकार एकरा खातिर कबो तइयार ना होखी.\nतब ऊ लोग के सेकूलर वाला सिद्धान्त गलत साबित हो जाई. देश के बँटवारा धार्मिक आधार पर भइल रहे. ओहि घरी एह समस्या के हमेशा खातिर निपटावल जा सकत रहुवे. बाकिर गाँधी आ नेहरु के पाखण्ड का चलते ना हो पावल आ पूरा देश आजु ले ओह गलती के भुगतत बा.\nआज तोहरा से बेसी बतियावल ठीक नइखे.\nहँ बबुआ सोझ बतिया सोझे करेजा पर नू लागेला.\nभउजी हो के पिछला कड़ी.


सुदीप पाण्डेय के बलवा के संगीत मुहुर्त – Anjoria\nसुदीप पाण्डेय के बलवा के संगीत मुहुर्त\nविश्चकर्मा आर्ट फिल्म्स आ व्याहित फिल्म्स इंटरटेनमेट के बैनर मे बने वाली भोजपुरी फिल्म बलवा के सगीत मुहुर्त हालही में मुंबई के जीप ट्रेक स्टूडियो में करावल गइल. फिल्म के कहानी एगो साँच घटना पर आधारित बतावल जा रहल बा. फिल्म के शूटिंग बिहार में करावल जाई.\nनिर्माता राधे शर्मा आ अरुण कुमार प्रसाद के कहना बा कि एह फिल्म मे देखावल जा रहल बा कि अत्याचार का खिलाफ होखे वाली लड़ाई के कइसे जीतल जाव. नौ गाना वाली एह फिल्म के गीत श्याम देहाती, फणींद्र राव, आ विंध्या शुक्ला के लिखल बा. संगीत दिहले बाड़न अमन श्लोक आ प्रदीप रंजन. गायक लोग में मोहम्मद अजीज, रिम नुपुर आ सुमीत बाबा के नाम बा. राम अनुग्रह झा एकर निर्देशन करीहें.\nफिल्म के खास कलाकारन में सुदीप पाण्डेय, कुणाल सिंह, सुमित बाबा, प्रिया शर्मा, अरुण कुमार, पृश्वी सिंह, हीरालाल याद, गोविन्द पाठक, शिवम, महेश राज, संतोष शुक्ला आ समीर शेख वगैरह.\nहार ना पाई प्यार हमार के शूटिंग शुरु\nभोजपुरी सिनेमा के किंग मेकर जीतेश दुबे


सावन मनुहार - लोकगीत (मिर्ज़ापुरी कजरी) - संजय राजभर "समित" - साहित्य रचना ई-पत्रिका\nमुख्य पृष्ठ कजरी लोकगीत सावन सावन मनुहार - लोकगीत (मिर्ज़ापुरी कजरी) - संजय राजभर "समित"\nसावन मनुहार - लोकगीत (मिर्ज़ापुरी कजरी) - संजय राजभर "समित"\nहे! राजा जईबय हम नहिअरवा, मनवा लागल हो ना।\nसखियाँ सहेलियन से करबय मुलाक़ात हो,\nआपन-आपन सुख-दुःख क करबय बात हो।\nहे! राजा गईबय हम कजरिया, मनवा लागल हो ना।\nखेत खलिहान बाग़ बग़ईचा में घूमब,\nमार-मार पेग ख़ूब झूलनवा झूलब।\nहे! राजा करबय हम निहोरवा, मनवा लागल हो ना।\nतीज कजरी पर शिवजी के पूजबय,\nलोक कल्याण बदे हम मन्नत मँगबय।\nहे! राजा पूजबय हम चरनवा, मनवा लागल हो ना।\nतरोताज़ा हवा मे चँहकब सिवनवा,\nबलखत बदनिया फहराईब अंचरवा।\nहे! 'समित' करबय हम रचनवा, मनवा लागल हो ना।।\nकजरी लोकगीत सावन


Buxar Top News: वीडियो: माई के करजा उतारे खातिर एकजुट होखस भोजपुरिया - नन्द कुमार तिवारी - Buxar Top News | बक्सर टॉप न्यूज़\nHome / Buxar / Buxar Top News: वीडियो: माई के करजा उतारे खातिर एकजुट होखस भोजपुरिया - नन्द कुमार तिवारी\nBuxar Top News: वीडियो: माई के करजा उतारे खातिर एकजुट होखस भोजपुरिया - नन्द कुमार तिवारी\nNovember 15, 2018 Buxar\nउ इहो कहले कि भोजपुरी भाषा के अस्तित्व बचावे के बा त भोजपुरी के अश्लील गीत के गीतकार, गायकन आ उनकर गीतन के शालीनता से बहिष्कार करे के होई.\n- बैठक क के भईल अपील, नशा, अश्लीलता मुक्त आ स्वच्छता युक्त समाज के होखे रचना.\n- कहलन भोजपुरिया, शालीनता से होखे अश्लीलता के विरोध.\nबक्सर टॉप न्यूज़, बक्सर: "गन्दगी के गन्दगी से नईखे धोअल जा सकत, बलुक गंगाजी के पानी से एकरा के साफ कईल जा सकत बा." ई बात अटल सेना के संरक्षक नन्द कुमार तिवारी भोजपुरी से अश्लीलता मिटावे तथा शराब बंदी आ साफ़-सफाई खातिर आयोजित बैठक में कहलन. उँहा के कहनी कि आज के समय में आपस में द्वेष, घृणा बढ़ गईल बा, एकर त्याग सभे हेहु के करे के होई. श्री तिवारी कहलन कि बक्सर संघर्ष के धरती ह, एहिजा से निकलल आग देश के कोना-कोना तक जाई. साथे- साथे उ इहो कहले कि भोजपुरी भाषा के अस्तित्व बचावे के बा त भोजपुरी के अश्लील गीत के गीतकार, गायकन आ उनकर गीतन के शालीनता से बहिष्कार करे के होई. उँहा के इहो कहनी कि भाषा के मान-सम्मान बढ़ावे के साथे ही हमनी के शराबबंदी के सफल बनावे खातिर भी एक जुट होखे के होई. मौका पर मौजूद गीतकार पंकज बसुधरी कहलन कि भोजपुरी में अश्लीलता फेंटे वाला गीतन के अगर कउनो भोजपुरिया ना सुने तब उ आपन माई भाखा के करज उतार सकत बा. आ अइसन कर के हमनी के अश्लीलता के दोकान बंद करवा सकत बानी जा. बैठक के बाद सभे लोग भोजपुरी के साफ़ आ अश्लीलता मुक्त बनाने खातिर सपथ भी लिहले.बैठक के अध्यक्षता नन्द कुमार तिवारी आ सञ्चालन प्रभाकर ओझा कइलन.\nबैठक में रेडक्रॉस के सचिव डॉ. श्रवण कुमार तिवारी, कॉंग्रेस नेता डॉ. सत्येंद्र ओझा, संजय सिंह राजनेता, छात्र शक्ति के संयोजक सौरभ तिवारी, युवा शक्ति के संयोजक रामजी सिंह, अँखुआ के संयोजक आशुतोष दुबे, आंदोलन के अध्यक्ष गिट्टू तिवारी, अटल सेना के राजेश, कुमार राय, डॉ राजीव रंजन, शशि प्रकाश तिवारी, दीपक आजाद, रंजन ठाकुर, चंदन पांडेय, संजीव तिवारी, मोहित दुबे, संजय सिंह, मनोज पांडेय, अमित राय, मुन्ना तिवारी, विवेक कुमार मिश्र, कृष्ण कांत राय, मनीष तिवारी, शैलेश उपाध्याय, गौरव उपाध्याय, मनीष राय, मनोज ओझा, गुड्डू, राजेश राय, कमलेश कुमार, आकाश सिंह, रणजीत तिवारी के साथे-साथे कई भोजपुरिया समाज के लोग मौजूद रहलन.


’दिल भईल दिवाना तोहरा प्यार में’ के शूटिंग मुंबई में शुरू भइल – Anjoria\n’दिल भईल दिवाना तोहरा प्यार में’ के शूटिंग मुंबई में शुरू भइल\nप्रियांसी मूविज के बैनर में बनत भोजपुरी फिलिम ’दिल भईल दिवाना तोहरा प्यार में’ के शूटिंग पिछला दिने मुंबई गोरेगॉंव पर बी आर स्टूडियो में शुरु हो गइल. एह रोमांटिक, एक्शन आ मनोरंजन भरल फिलिम में कुल 8 गो गाना बाड़ी सँ.\nनिर्माता-निर्देशक अरविंद चौबे, सह-निर्माता अरूण सिंह, गीतकार प्यारे लाल यादव, आर आर पंकज, मनोज मतलबी, संगीतकार घूंघरू, लेखक लालजी यादव, कैमरा मैन रवि चंदन, नृत्य संजय कोरवे, आ फाईट दिलीप यादव के बा.\nमुख्य कलाकारन में विराज भट्ट, अरविन्द अकेला कल्लू, अर्चना सिंह, निशा दुबे, संजय पांडे, सोनिया मिश्रा, मनोज टाईगर, आनंद मोहन, जय सिंह, जसवंत कुमार, सुबोध, अरूण सिंह, रमेश सिंह, आलोक यादव, माया यादव, अनुप अरोड़ा, बमबम बिहारी आ विजेन्द्र सिंह चौहान वगैरह शामिल बाड़ें.\nPrevious Post: ‘गॉंव के लाल’ फिलिम के संगीतमय मुहूर्त\nNext Post: बिपिन सिंह साइन कइलें अभय आदित्य सिंह के फिलिम


Arunjay Mohan's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Arunjay Mohan's Likes Arunjay Mohan's Friends\nView All Arunjay Mohan's Page\nशशि कुमार सिंह (SHASHI) leftacomment for Arunjay Mohan"प्रणाम आ जय भोजपुरी\nजय भोजपुरी"Oct 18, 2012Rajeev Mishra "राजीव भोजपुरिया" leftacomment for Arunjay Mohan"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 18, 2011शशि कुमार सिंह (SHASHI) leftacomment for Arunjay Mohan"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 18, 2011Rajeev Mishra "राजीव भोजपुरिया" leftacomment for Arunjay Mohan"जन्म दिन के बहुत बहुत बधाई आ शुभकामना"Oct 18, 2010Ashutosh Ranjan leftacomment for Arunjay Mohan"जनमदिन के बहुत बहुत बधाई आ शुभकामना.............."Oct 18, 2010नबीन भोजपुरिया ( NB ) leftacomment for Arunjay Mohan"अरुणन्जय जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 18, 2010Arunjay Mohan is nowamember of JaiBhojpuri.comNov 28, 2009 Welcome Them! RSS\nAt 5:19pm on October 18, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 11:14am on October 18, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:40am on October 18, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 6:07pm on October 18, 2010, Rajeev Mishra "राजीव भोजपुरिया" said… जन्म दिन के बहुत बहुत बधाई आ शुभकामना At 9:47am on October 18, 2010, Ashutosh Ranjan said… जनमदिन के बहुत बहुत बधाई आ शुभकामना.............. At 9:41am on October 18, 2010, नबीन भोजपुरिया ( NB ) said… अरुणन्जय जी प्रणाम आ जय भोजपुरी\nजय भोजपुरी जिया भोजपुरी चला जीरादेई No comments yet!


बइठले बइठल ज्ञानी हो गइले – Anjoria\nबइठले बइठल ज्ञानी हो गइले\nMay 11, 2013 भोजपुरी, लस्टम पस्टम\nदिल्ली में एगो बड़ भयानक घटना घटल. वइसे दिल्ली जगहिए बड़ा भयानक घटना के नतीजा ह. कलकाता के सिपाही विद्रोह के गोड़ से मसल दिहला का बाद ई शहर राजधानी बनल. मुगलो काल में कुछ अइसने भइल रहे आ कौरवो पांडव के जमानो में. बाबा कहलें, त हम कहत रहनी कि उनकर ज्ञान के गगरी के पेहान भड़ाक दे खुल गइल, अनासो कोठा अँजोर हो गइल, दिमाग के सब बत्ती भक्क दे जर गइल. ऊ गद्दौ पर पसरल पसरल हठात ज्ञानी हो गइले. ज्ञान के केंवाड़ी कइसे खुलल केहु ना जानल.\nना घूमें परल ना मेहनत करे परल, चट दे ज्ञानि हो गइले. ना तप करे के परल ना हिमालय के गुफा उफा में जाए के परल. दिल्ली में गैंगरेप भइल आ नवयुक समाज के गोस्सा भड़कल. ओही गोस्सा के हवा दे के ऊ चट दे ज्ञानी का कटेगरी में ढुकि गइले. लस्टमानंद त ई देखि के दांते अंगुरी काटऽतारे कि जसहीं रेप के बवाल के आग जरल उनकर दिमाग के बत्ती जर गइल. वइसे आमतौर पर होला कि जबले देश के जनता के क्रोध के आगि जरत रहेले त केहु ना केहु कुछ बोलत रहेला, हाथ जरावे के भांजा आ जिम्मा त सरकार के रहे. मनमोहन जी अपना खास अंदाज में, आ शिंदे जी माओवादियन के डर देखा के आ शीला जी बड़का कोतवाल साहेब पर खीस उतार के हाथ जरावे के जिम्मेदारी पुरा क लिहल लोग. अब ई लोग के भांजा रहे. राते रात ई लोग ज्ञानी हो गइल.\nअबले उनका केहु कहल ना कि ऊ बोलस. लेकिन भीतर ज्ञान के अंजोर उनका के बेचैन क दिहलस कि ऊ कुछ बोलस. अबले उनकर बोली केहु सुनत ना रहे. उनकरा से बेसी त दिग्गी भाई बोलेलें. मनमोहन भईया के ज्ञान उनका के कोंचलस कि ऊ बोलस. काहे कि बे बोलले चरचा कहाँ आ बे चरचा सब सून. बे बोलले त कुछ ना होला.\nधीरे धीरे लोग में फुसफुसाहट होखे लागल कि कहीं छठे छमाही उनका के चाह पिया के बोला लिहल लेकिन चर्चा में आइल अलत बात होला आ ज्ञानी हो गइल अलग बात. ज्ञान जब हो जाला त ओकरा छलकावे के परेला जइसे लोटा से जल छलकावल जाला. अब मोहन बईया जब ज्ञान छलकवल त चारू ओर लोग लागल कपार पीटे. उनका के देख कई गो साधु संतो के ज्ञान छलकावे के शौक जाग गइल. ऊ लोग के लगे ज्ञान जियादा आ हमनी लगे जगह कम. अब जनता ज्ञान धरो त कहाँ धरो.\nजयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू ज्योति आजुकाल्हु कोलकाता में रहीलें.\nसब गाँव के रस्ता रोटिए क ओर जाला\nसब केहुए पीएम बनल चाहऽता\nAug 12, 2015 Editor\nJun 6, 2015 Editor\nApr 27, 2015 Editor


Bhojpuri: सतुआ के बात बा निराला, महाभारत में लिखल बा- सतुआ दान अश्वमेघ यज्ञ के बराबर - Sabhi Jankari\nHome Bihar Bhojpuri: सतुआ के बात बा निराला, महाभारत में लिखल बा- सतुआ दान...\nबलिया के लिट्टी आताना मसहूर हो गइल बा, कि लखनऊ में दोकानि करे वाला बाड़े बाराबंकी, बस्ती आ फैजाबाद के, बाकिर साइन बोर्ड लगवले बाड़े, बलिया के लिट्टी. बरखा के दिन में सतुआ के एगो आउर रूप में आखिर जाला. चाउर के भात संगे भभरी. भभरी होखे भा फुटेहरी, बूंटे के सातू के इस्तेमाल होला. भभरी में नून, मरीचा, पियाजु, लहसुन, अचार के मसाला आ सरसों के तेल डालि दियाला. फुटेहरियो के मसाला भी इहे होला. ओकरा संगे भात.आ-हा-हा. सतुआ के सोहरत आ ओकर इज्जत एही से समझल जा सकेला…गाजीपुर के लोकगायिका गायत्री यादव के गावल गाना एह घरी पूरबिया लोगन के जबान पर चढ़ल रहल हा,\nसंस्कृते के एगो आउर ग्रंथ में कहल गइल बा कि गेंहू के पिसान आ चोकर के बनिस्बत सातू के पचावल आसान होला, एही वजह से चीनिया यानी मधुमेह के रोगी लोगन के खून में चीन में कम हो जाले. लेकिन एकरा के कम मात्रा में देबे के चाहीं, ना त ई पेट के खराबो करेला. ओइसे ई खून की कमियो में काम आवेला. महाभारत के एगो काथा में त भूखा बाभन के सेर भरि सतुआ के दान के पुनि के अश्वमेध जज्ञ के पुनि से भी बड़ बतावल गइल बा. चना के सातू त गैस के नासक ह, पाचक भी ह आ कब्ज के दूर करेला त मकई के सातू ऊर्जा के वाहक ह, काहें कि ओकरा में कार्बोहाइड्रेट बहुते होला. गरमी के दिन बीति रहल बा, ओइसे चटख घाम के दिन में आम के चटनी संगे सतुआ खाईं. आ ई लोकगीत गुनगुनाईं…\nFood of Purvanchal\nImportance of Sattu\nPrevious articleBhojpuri: “चाहे कतनो दिक्कत होखे, भाई पारस के तs पढ़ाइब खगड़िया में !”\nNext articleगुरुग्राम में गोली मारकर4साल के मासूम की हत्या, पिता घायल,4गिरफ्तार


ⓘ कमरगावन गाँव, संग्रामपुर, मुंगेर .. सूचना | यह क्या है?\nⓘ कमरगावन गाँव, संग्रामपुर, मुंगेर ..\nⓘ कमरगावन गाँव, संग्रामपुर (मुंगेर)\nWikipedia: कमरगावन गाँव, संग्रामपुर (मुंगेर)\nमगर, कमरगवन, कमरगवनवसमपमगर, कमरगावन गाँव, संग्रामपुर (मुंगेर), मुंगेर जिला के गाँव. कमरगावन गाँव, संग्रामपुर (मुंगेर),\nमगर कमरगवनवसमपमगर मुंगेर जिला के गाँव. कमरगावन गाँव, संग्रामपुर (मुंगेर) कमरगावन गाँव, संग्रामपुर (मुंगेर) कमरगवन\nकमरगावन गाँव, संग्रामपुर, मुंगेर. मुंगेर जिला के.\nकमरगावन गाँव, संग्रामपुर मुंगेर. स ग र मप र स ग र मप र म ग र ब ह र स थ त एक ग व ह ल ग न स ग र मप र म ग र ब ह र स थ त एक ग व ह सरकट य स ग र मप र. Republished pedia of everything Owl. चंदूकी संग्रामपुर, मुंगेर, बिहार स्थित एक गाँव है। इसका पिन कोड,813221 है इस गाँव में सभी लोग ईमानदारी से रहते हैंयह गाँव इतना सुन्दर है कि कृपया एक बार आएँ और सभी लोगों से प्यार करें और मिलें. रतनपुर गाँव, संग्रामपुर मुंगेर Owl. रतनपुर संग्रामपुर, मुंगेर, बिहार स्थित एक गाँव है।.


"असो आईल बसंत ऋतू धीरे से" श्री निवास चतुर्वेदी - JaiBhojpuri.com\n"असो आईल बसंत ऋतू धीरे से" श्री निवास चतुर्वेदी\nPosted by mrs. saroj on February 22, 2011 at 4:54pm\nश्री निवास चतुर्वेदी जी के लिखल दू गो भोजपुरी गीत\n"असो आईल बसंत ऋतू धीरे से एको बेर कोइलियो ना बोलली पापी पपिहरा रैनियो ना डोलली असो अमवा ना मौउरल हा पीरे से एही फूलबगिया का फुलवो ना बोलल बेला ना फूलल चमेली ना फुलल\nअब मांगीला दुआ फकीरे से पीपरो -पकडिया के पाती ना झरल अमवा- महुवा के उढ़इयो ना भरल का आई अब नदिया तीरे से का फ़गुआ का फाग मनाई का हम असो चईता गाई असो बितले हा होरी अबीरे से असो आईल बसंत ऋतू धीरे से **************************************************************\nकाहे रे कोइलिया\nकाहे रे कोइलिया तू इतना सबेरे ही\nकुहुकी उठे ना\nसुनि-सुनि मोर मनवा महकी उठे ना आवेली बसंत ऋतू ,महुवा कोचाला\nअमवा का मथवा पर मउर बन्हाला गम -गम गंधवा उडेला चारू ओरिया\nगमकी उठे ना\nचुहि -चुहिया का भोरवा गमकी उठे ना चरर मरर बेले बांस बसवरिया मीठ मीठ रस लेले बहेले बयरिया राती क जगली आँखी करे बरजोरिया\nचहकी उठे ना मोर बन का चिरैया चहकी उठे ना आंछिया के गछिया पर फुलेली तरईया\nदेखि देखि अँखियाँ में छटके गरिया देहिया में बारे जाने कीं अंजोरिया लहकी उठे ना रही रही मोर मनवा बहकी उठे ना\nश्री निवास चतुर्वेदी\nComment by sanjay panday on February 25, 2011 at 5:39pm didi parnaajai bhojpuri |\nbahut sundar rachana |aab ekdam sahi kavita ba aaj kuch pate na chalat\nki kab kavan mausam ail|bahut badhiya\nkahe re koylariya\npadh ke ta ekdam gaav me pahutch gaini\nbahut sundar post ba raur |\nsanjay pandey Comment by Manoj Kumar on February 25, 2011 at 6:16pm सरोज दी,\nश्री निवास चतुर्वेदी जी के बहुत निमन कविता प्रस्तुत कईनी ह रउआ एहूज़ा.\nजय भोजपुरी! Comment by Rajeev Mishra "राजीव भोजपुरिया" on February 25, 2011 at 6:32pm प्रणाम दीदी , अतना सूनर रचना के एहिजा पोस्ट करेके हार्दिक आभार बा , एह रचना के बारे में कुछु कहल सूरज के दीपक देखावे जैसन होई ! बहुत सुन्दरता से भोजपुरी के माला पिरव्ले बानीं श्री निवास चतुर्वेदी ! कोटि कोटि नमन उंहा के लेखनी के ! जय भोजपुरी जीय भोजपुरी ! Comment by नबीन भोजपुरिया ( NB ) on February 25, 2011 at 6:34pm बहिन प्रणाम आ जय भोजपुरी\nप्रकृति के करीब , परम्परा आ ओह परम्परा से जुडल रिति रिवाज , आ ओह मे अभिव्यक्ति दिहल बहुत बरिआर काम हवे आ बहुत कठिन होला लेकिन जवना सरलता से श्रीनिवास जी फगुआ , बसंत , पतझर , पीपर , पकडी , पपीहरा कोईलर , चमेली आदि के एह रचना मे सजवले बानी उ साफ साफ भोजपुरी के एगो अलगे काव्यशैली के देखा रहल बा ।\nएक प्रश्न चिन्ह भी खडा करत बा ई रचना, खासकर हई लाईन - "असो आईल बसंत ऋतू धीरे से एको बेर कोइलियो ना बोलली पापी पपिहरा रैनियो ना डोलली असो अमवा ना मौउरल हा पीरे से\nबहुत बहुत धन्यवाद एह बेजोड रचना से परिचय करावे खातिर !\nजय भोजपुरी Comment by संजीव सिंह on February 25, 2011 at 6:43pm बडकी बहिना प्रणाम, श्री निवास चतुर्वेदी जी द्वारा लिखल ई दुनु गीत बहुत सुन्दर बा. अउर ख़ास कर के जवान ढंग से बसंत ऋतू के बारे में बतावल गईल बा एकदम लाजवाब बावे. बहुत खुबशुरत रचना. धन्यबाद एकरा के एजुगा पोस्ट करे खातिर. Comment by Ashutosh Ranjan on February 25, 2011 at 8:48pm सरोज दीदी प्रणाम,\nश्री निवास चतुर्वेदी जी के लीखल इतना बेहतरीन कविता हमनी संगे बांटे खातीर राउर बहुत बहुत आभार.\nजय भोजपुरी Comment by Rajnish Kumar Singh on February 26, 2011 at 9:23am Didi pranam ,\nBahut hi sundar rachna se parichay karwani bahut hi achchha rachna ba ........\nEkdam bhojpuriya prem aur mithash se ot prot ba........... Comment by Anoop Srivastava on February 28, 2011 at 2:45pm सरोज जी सादर प्रणाम ... ए अनमाल धरोहर के दर्शन करावे खातिर आभारी बानी सन ।\nजय भोजपुरी । Comment by Shyam Narain Verma on March 9, 2011 at 4:15pm Didi pranam ,\nBahut hi sundar rachna se parichay karwani bahut hi achchha rachna ba .\nEkdam bhojpuriya prem aur mithash se ot prot ba.


सुप्रेरणा सिंह कालेज स्टूडेंटन का साथे आपन जनमदिन मनवली – Anjoria\nभोजपुरी, हिंदी, आ दक्खिन भारत के फिलिमन के सफल अभिनेत्री आ मोहक मुस्कान के मल्लिका सुप्रेरणा सिंह बहुत दिन बाद कानपुर के जेड-स्क्वायर मॉल में कालेज स्टूडेंटन का साथे आपन जनमदिन मनवली. एह मौका पर उनुका साथे उनुकर मम्मी शोभा सिंह आ कालेजिया लड़ीकियन के गोल बर्थ-डे केक काटके उनका के ढेरहन बधाई दिहल आ उनुका स्टारडम ला दुआ कइल.\nहालही में हैदराबाद में अपना एगो फिलिम के शूटिंग क दौरान सुप्रेरणा सिंह अपना चहेता सुपर स्टार शाहरुख़ खान के बर्थ-डे पूरा यूनिट संगे मनवले रही.


रिंकू पर फिदा हो गइल गोरिल्ला – Anjoria\nकवनो भोजपुरी फिलिम में पहिला बेर गोरिल्ला आ रहल बा आ ओह फिलिम के नाम ह “केहू हमसे जीत ना पाई”. गोरखपुर के डा॰ वजाहत करीम के बनावल एह फिल्म मे् रिंकू के नायक त रविकिशन बाड़न बाकिर पिछला दिने एगो गोरिल्ला रिंकू पर फिदा हो गइल जब ओकरा के फिल्म के शूटिंग में ले आवल गइल. निर्देशक एम आई राज के कहना बा कि फिल्म में गोरिल्ला के रोल बहुते महत्वपूर्ण बा. निर्माता के कहना बा कि गोरिल्ला एह फिल्म के यूएसपी रही, खास आकर्षण रही. देशभक्ति का थीम पर बनल एह फिल्म के शूटिंग गोरखपुर आ मुंबई में करावल गइल बा.\n(स्रोत : शशिकान्त सिंह, रंजन सिन्हा)


काकोरी कांड के शहीद के याद कइल गइल – टटका खबर\nकाकोरी कांड के शहीद के याद कइल गइल\nसहारनपुर 18 दिसम्बर (वार्ता) देश के आजादी ला महान क्रान्तिकारी अशफाक उल्ला खां, ठाकुर रोशन सिंह आ राम प्रसाद बिस्मिल 19 दिसम्बर 1927 का दिने देश खातिर हंसते हंसत फांसी के फंदा चूम लिहले रहले. एगो अउर क्रान्तकारी राजेन्द्र नाथ लाहिडी के दू दिन पहिलही गोंडा जेल में फाँसी प लटका दीहले रहल अंगरेज सरकार.\nमहान क्रान्तिकारी शहीदे आजम भगत सिंह के भतीजा किरणजीत सिंह यूनीवार्ता. को बतवले कि क्रान्तिकारी दल मे अशफाक के खास मान रहल. काकोरी का घटना क बाद अशफाक पर कडा निगरानी शुरु भइल आ 26 सितम्बर 1925 के उनुका के पकड़े ला वारंटो निकालल गइल बाकिर अशफाक पुलिस के चकमा देत आपन काम लगातार करत रहलन. बाद में आठ दिसम्बर 1926 के दिल्ली पुलिस उनका के पकड़ लिहलसि.\nपकड़इला का बाद काकोरी मुकदमा के प्रभारी तसदुक हुसैन, अधीक्षक. सी.आई.डी. इम्पीरियल ब्रांच, अशफाक से मिल के कहलन कि हम आ तू मुसलमान हईं स जबकि काफिर रामप्रसाद बिस्मिल आर्यसमाजी हवे आ हमनी के मजहब के जानी दुश्मन ह. उ मुल्क मे हिन्दूराज कायम कइल चाहत बा. तू समझदार हउवऽ एहसे तोहरा से कहल चाहत बानी कि अपना मजहब खातिर ओह काफिर रामप्रसाद के दोस्ती मे अपना के बरबाद मत करऽ आ सब कुछ साफ साफ कहि द. बाकिर अशफाक एह झाँसा में ना अइलन.\nउनइस दिसम्बर 1927 के फजीरे छह बजे अशफाक फैजाबाद जेल मे फांसीघर के सीढि चढत फांसी के फन्दा लगे चहुँपले. रस्सी चूमके कहलन कि हमार हाथ कबो इंसानी खून से ना रंगाइल हमरा उपर लगावल अछरंग गलत बा आ हमार इंसाफ अब खुदा किहाँ होखी.\nओही दिने फाँसी चढ़ल अमर शहीद ठाकुर रोशनो सिंह पीछे ना रहले. ठाकुर रोशन सिंह 13 दिसम्बर 1927 के अपना एगो दोस्त के चिट्ठी लिखले कि एह हफ्ता हमरा के फाँसी होखी. रउरा हमार ला तनिको रंज मत करब. दुनिया में पैदा होखे वाला हर आदमी के मरहीं के होला. दुनिया में आदमी अपना के बदनाम मत करे आ मरत घड़ी ईश्वर के याद राखे. इहे दू गो बात होखे के चाहीं आ दुनू हमरा संगे बा. एहसे हमरा मौत प कवनो तरह के अफसोस कइला के जरूरत नइखे.\nकाकोरी काण्ड के आरोपी क्रान्तिकारी पंडित रामप्रसाद विस्मिल के जब फाँसी का एक दिन पहिले साँझ के पीए खातिर दूध दीहल गइल त मुसुकात कहले कि माई के अँचरा हमरा ला व्याकुल होखत बा. सबेरे हमरा ओही अंचरा के छाँह में जाए क बा आ अब ओही माई के दूध हमरा के नया जीवन दी. अब हमरा ई दूध नइखे पीए के.\nफाँसी का दिने रोज का तरह सबेरे उठले. नहा के पूजा कइले आ भारत माता की जय, वन्दे मातरम कहत पंडित जी आगे बढ़ले, कहले “मालिक तेरी रजा रहे और तू ही तू रहे. बाकी न मै रहूं न मेरी आरजू रहे। जब तक कि तन मे जान रंगो मे लहू रहे तेरा ही जिक्र या तेरी जुस्तजू रहे।”\nओह दिन गोरखपुर जेल मे चारो ओर पुलिस के कडा पहरा रहे आ बाद में गोरखपुर जिला जेल से निकलल रहे शहीद पंडित राम प्रसाद बिस्मिल के पार्थिव शरीर.\nआजु एही क्रांतिकारियन के सम्मान में कई जगहा सरधाजलि के कार्यक्रम भइल.\nTags: अशफाक उल्ला खां, काकोरी कांड, ठाकुर रोशन सिंह, पंडित राम प्रसाद बिस्मिल, राजेन्द्र नाथ लाहिडी


टटका खबर : बियफे,6अगस्त 2015 – टटका खबर\nटटका खबर : बियफे,6अगस्त 2015\nलोकसभा में सुषमा स्वराज ललित मोदी प्रकरण में आपन सफाई देत कहली कि लोग बतावे त सही कि ऊ अइसन का कइली जे लोग उनुका पीछे पड़ल बा आ उनकर जबाबो सुनल नइखे चाहत. कहली कि ऊ कबो ललित मोदी के यात्रा दस्तावे देबे के पैरवी नइखे कइली. ऊ त बस इंगलैंड सरकार के अतने बतवले रही कि अगर इंगलैंड अपना कानून का मुताबिक ललित मोदी के कवनो अनुमति देत बा त ओहसे भारत संगे ओकरा संबंध पर कवनो असर ना पड़ी .\nमोदी सरकार के घमंडी बतावत सोनिया गाँधी कहली कि केन्द्र सरकार नागा समझौता का बारे में पूर्वोत्तर के मुख्यमंत्रियन से राय मशविरा ना कइलसि. जबकि सचाई इ बा कि जहिया एह लोग के बइठक होखे के रहुवे तहिया ई लोग इफ्तार खाए चल गइल रहे. बाद में ई लोग समझौता सराहत ट्विटो कइल जवना के बाद में आलाकमान का दबाव पर हटा लीहल लोग बाकिर तबले कुछ लोग ओकर स्क्रीन शाॅट ले चुकल रहुवे आ सोनिया के झूठ के पर्दाफाश हो गउवे.\nपश्चिम बंगाल के सारधा शारदा चिटफंड घोटाला में गिरफ्तार मदन मित्रा के जमानत याचिका बियफे का दिने कलकत्ता उच्च न्यायालय खारिज क दिहलसि.\nबाकी धर्माचार्यम के विरोध का चलते निरंजनी अखाड़ा बिल्डर सचिन दत्ता से संन्यासी बनल सच्चिदानंद गिरि के महामंडलेश्वर पद से बर्खास्त क दिहलसि. एही गुरु पूर्णिमा का दिने 31 जुलाई के उनुका के इलाहाबाद में एक भव्य समारोह क के महामंडलेश्वर बनावल गइल रहे.\nराज्यसभा में लगातार बवाल करत कांग्रेसी सांसदन का खिलाफ कार्रवाई करे के मांग करत तीस गो राज्यसभा सांसद राज्यसभा के अध्यक्ष एम.हामिद अंसारी के चिट्टी लिखले बाड़े. देखल जाव हामिद अंसारी कवन फैसला लेत बाड़न.\nजम्‍मू कश्‍मीर के पुलवामा जिला में बियफे का दुपहरिया आतंकवादियन आ सुरक्षाबल के बीच भइल मुठभेड़ में लश्‍कर-ए-तैयबा गुट के एगो आतंकवादी मरा गइल आ एगो भा दू गो आतंकी बगल का घर में घुस गइल जवना के पकड़े के कोशिश होखत बा.\nपटना के सलीमपुर अहरा इलाका के दलदली रोड में बियफे का भोरे अपना घर का नियरा टहले निकलल एगो भाजपा नेता के तीन गो बदमाश चहेट के गोली मार दिहले. एह वारदात के पूरा सीन बगल के एगो सीसीटीवी कैमरा कैद कर लिहलसि बाकिर पुलिस ओह हत्यारन के अबले पकड़ले नइखे.\nयूपी के मुख्यमंत्री अखिलेश यादव बियफे का दिने माध्यमिक शिक्षा विभाग के समीक्षा करत कहलन कि राज्य सरकार अपना मॉडल स्कूलन के नवोदय विद्यालय का तरह चलाई आ ओकरा के सीबीएसई बोर्डो से जोड़ सकेला.\nयूपी के आजमगढ़ में बियफे भोरे एगो कार सड़क किनार खड़ा ट्रक से टकरा गइल जवना चलते ओहपर सवार तीन जने के ठाँवे पर मौत हो गइल आ एक जने घवाहिल हो गइलन.\nयूपी के निलंबित आईपीएस अफसर अमिताभ ठाकुर यादव सिंह के बचावे खातिर सुप्रीम कोर्ट में दायर यूपी सरकार के स्पेशल लीव पीटिशन के खुला विरोध कइले बाड़न\nअमिताभ ठाकुर के पत्नी आ सामाजिक कार्यकर्ता डॉ. नूतन ठाकुर बियफे का दिने राज्यपाल राम नाईक के चिट्ठी भेज के मांग कइली कि लोकायुक्त एन.के. मेहरोत्रा खनन मंत्री गायत्री प्रसाद प्रजापति के बचावे के काम करत बाड़न आ एकर जांच होखे के चाहीं. ओने नया लोकायुक्त बनावे खातिर यूपी सरकार के भेजल फाइल राज्यपाल वापिस भेज दिहले बाड़न.\nपाकिस्तान सरकार नइखे मानत कि उधमपुर में धराइल आतंकी नवेद उर्फ उस्मान ओकर नागरिक ह बाकिर नवेद के बाप के कहना बा कि लश्कर-ए-तैयबा ना चाहत रहुवे कि नवेद धराव आ अब पाकिस्तान में ओकर पूरा परिवार के मारल जा सकेला एह सच के झुठलावे खातिर. एने नवेद से भारत में पूछताछ जारी बा आ पता लगावे के कोशिश हो रहल बा कि पाकिस्तान के साजिश का रहुवे.\nभारत अक्टूबर में होखे जात तिसरका भारत-अफ्रीका मंच शिखर सम्मेलन खातिर मिस्र के राष्ट्रपति अब्देल फत्तह अल-सिसी के नेवता भेजले बा.\nभूकंप का बाद तीन महीना से बंद चीन-नेपाल राजमार्ग बियफे का दिने फेरू चालू क दीहल गइल बा.\nसऊदी अरब में बियफे का दिने एगो फिदायिन हमलावर मस्जिद के निशाना बनवलसि जवना चलते दस गो सिपाही आ मस्जिद के तीन गो कर्मचारियन के मौत हो गइल.\nअफगानिस्तान के जाबुल प्रांत में बियफे का दिने ओहिजा के सेना के एगो हेलीकाप्टर दुर्घटना के शिकार हो गइल आ 17 जने के मौत हो गइल.\nअफगानिस्तान के लोगार प्रांत में बियफे का दिने एगो खुदकुशी करेवाला विस्फटक से लदाईल अपना वाहन के उड़ा के छह जने के जान ले लिहलसि.\nखबरदार अगर कुछ ले दे के आपन काम बनावल चाहत बानी सरकारी कार्यालयन में त सचेत हो जाईं. अब सरकार घूस देबहु वाला के गिरफ्तार क के जेल भेज दिहल जाई.\nभारती एयरटेल बियफे का दिने दावा कइलसि कि ऊ आपन 4जी सेवा देश के 296 शहरन में शुरू क दिहले बिया आ अब एहिजा के गाहक 3जी सेवा के दाम दे के 4जी सेवा के आनन्द ले पइहें. बस औह लोग के आपन सिम बदलवा के 4जी वाला सिम लेबे के पड़ी.\nबियफे का दिेन शेयर बाजार में तेजी रहल. बंद होखत बेरा सेंसेक्स बुध का मुकाबले 75अंक आ निफ्टी 20 अंक चढ़ के बंद भइल.\nलोकसभा बियफे का दिने निगोशियबल इन्‍स्‍ट्रूमेंट्स संशोधन विधेयक-2015 पारित क दिहलसि. एह संशोधन का बाद बैंक के काम इलेक्‍ट्रोनिक प्रणाली से चलावे में सहूलियत हो जाई.\nदुनिया का बाजार में सोना के दाम में गिरावट जारी बा आ बियफे का दिने एकर दाम पिछला चार बरीस मे सबले कम बोलल गइल. दिल्ली में एकर दाम 24 हजार 980 रूपिया हो गइल बा. बाकिर चांदी के दाम बढ़ जाए के खबर बा.\nभाजपा के बकबकवा बाबू बियफे का दिने केजरीवाल से भेंट कइलन. एह बइठक में उप-मुख्यमंत्री मनीश सिसोदिया और आम आदमी पार्टी के नेता आशुतोषो रहलन.\nट्रेंट ब्रिज टेस्ट में ब्रॉड के गेंदबाजी अउर रूट के बल्लेबाजी का सहारे आस्ट्रेलिया के पहिला पारी 60 रन पर समेटत इंगलैंड चार विकेट पर 274 रन बना लिहले बावे.\nइंडोनेशिया के मेडान में होखत एशिया अंडर-16 चैम्पियनशिप लेवल-1 में भारत के बास्केटबॉल टीम लगातार पांचवां मैच हारत लीगे का दौर में बिना कवनो जीत हासिल कइले बाहर हो गइल.


जातिवाद की राजनीति ? config\n← कौन सुनेगा किसको सुनाये ?\nभगवान भरोसे देश के युवा ? →


लालू अपना माली के अब विधायक बनवइहें – टटका खबर\nपटना 13 अप्रैल (वार्ता). बिहार विधान परिषद के 11 सीटन के चुनाव ला राष्ट्रीय जनता दल के अध्यक्ष आ चारा घोटाला में जेल के सजा काटत लालू प्रसाद यादव के पत्नी आ मुख्यमंत्री रहल राबड़ी देवी त परचा दाखिस करबे कइली, लालू के घर पर माली के काम करे वाला खुर्शीद मोहसिनो आपन परचा राजद के आधिकारिक उमीदवार का रुप में दाखिल करवलन.\nराबड़ी देवी आ मोहसिन का अलावे राजद का तरफ से ओकर प्रदेश अध्यक्ष रामचंद्र पूर्वे आ मुख्यमंत्री रहल जीतनराम मांझी के बेटा संतोष मांझी हिन्दुस्तानी आवाम मोर्चा (हम) सेक्यूलर के उम्मीदवार का तौर पर आपन परचा दाखिस करवलन.\nबतावल जात बा कि लालू के निजी पसन्द होखला का चलते उनुका माली मोहसिन के उमीदवार बनावल गइल बा. एकरा पहिलहुं लालू एगो जत्थर तूड़े वाली मजदूरनी भगवतिया देवी के लोकसभा चुनाव जीतवा के संसद पहुंचवले रहलन.\nTags: लालू के माली


भोजपुरी में खबर (बियफे,7मई 2015) – टटका खबर\nजइसन पहिलही से उमेद रहल वइसने भइल. सलमान खान के तेरह बरीस मुकदमा चलवला का बाद पाँच बरीस के जेल के सजा सुनावल गइल बाकिर बड़का वकीलन के फौज बम्बई हाई कोर्ट से उनका के जमानत दिआवे में सफल हो गइल. गनीमत अतने रहल कि तीस्ता जइसन फोन पर जमानत ना दीहल गइल. बाकिर एगो खोंच खोज के दू दिन के जमानत मिल गइल सलमान के आ उनुका रात जेल में ना बितावे पड़ल. सलमान के जेल के सजा पर उनकर एगो चमचा गायक अतना बदजुबान निकलल कि कह दिहलसि सड़क पर सूते वाला कुकुरन के कचरइला में कवनो अचरज ना होखे के चाहीं. ओकरा उमेद होखी कि एह तरह के बेहूदा बयानबाजी से खुश हो के ओकर सलमान भाईजान ओकरा के कुछ काम दिआ दीहें.\nसलमान के ड्राइवर पर झूठ गवाही देबे का चलते ओकरा पर मुकदमा चलावे के पुलिस के निहोरा अदालत ना मनलसि. ड्राइवर अचके में तेरह बरीस बाद सोझा आइल आ कहलसि कि ओह रात गाड़ी ऊ चलावत रहुवे. सलमान के बचावे खातिर बोलल ओकर झूठ कामे ना आइल.\nबुध का दिने लोकसभा में वस्‍तु आ सेवा कर विधेयक दू तिहाई बहुमत से पास हो गइल. वोटिंग का बेरा कांग्रेस के सांसद वाकअउट कर गइल रहलें बाकिर ओकर मकसद बिला पास करावे के रहल. अब अगिला साल से एह वस्तु आ सेवा कर के लागू कर दिहल जाई बशर्ते राज्योसभा से ई पारित हो जाव आ देश के आधा से अधिका राज्य विधानसभा एकरा के पारित कर देसु.\nभारत आ बांग्‍लादेश के बीच कुछ इलाकन के अदला-बदली से जुड़ल संविधान संशोधन विधेयक के बुध का दिने राज्‍यसभा सर्वसम्‍मति से पारित कर दिहलसि. भारत आ बांग्‍लादेश के बीच 1974 में भइल समझौता का मुताबिक बांग्‍लादेश में भारत के 111 बस्ती आ भारत में बांग्‍लादेश के 51 गो बस्तियन के अदला-बदली क लीहल जाई.\nबिहार में गया से किडनैप भइल डाक्टर पंकज गुप्ता आ उनका पत्नी के रिहा करा लीहल गइल बा आ किडनैप करे के आरोपी अजय सिंह बिहार के हवे बाकिर डाक्टर दंपति के लखनऊ में राखल गइल रहुवे. एह मामिला में नौ लोग के गिरफ्तार कइल गइल बा.\nआइपीएल मैच में बुध का दिने रॉयल चैलेंजर्स बेंगलुरु अपना खिलाड़ी क्रिस गेल के 57 गेंद पर बनावल 117 रन का सहारे किंग्स इलेवन पंजाब के 138 रन से हरा दिहलसि.\n‘फोर्ब्स’ पत्रिका के नयका अंक में दुनिया के बड़की कंपनियन के लिस्ट में भारत के 11 गो कंपनियन के शामिल कइल गइल बा. एह कंपनियन में सबले उपर स्टेट बैँक बा जवना के 152 वाँ जगहा राखल गइल बा. एह सूची में चीन के पाँच गो कंपनी दुनिया के टाप टेन में शामिल बाड़ी सँ जबकि भारत के कवनो कंपनी टाप 100 तक ले में नइखे.\nनेपाल सरकार नेपाल में ड्रोन उड़ावे पर रोक लगा दिहले बिया. ओकरा डर बा कि ड्रोन से ओहिजा के महत्वपूर्ण जगहन के फोटो खींचल जा सकेला जवना के इस्तेमाल ओकरा के नुकसान चहुँपावे खातिर कइल जा सकेला.\nआजु7मई के ब्रिटेन के लोग नया सरकार चुने ला आपन वोट डाले वाला बा. अबकी का चुनाव में भारतीय मूल के लोग पर दुनू पार्टी पूरा धियान दिहले बाड़ी सँ. सर्वे में दुनू का बीच के टक्कर कांटा के बतावल जात बा.\nराजग सरकार के एक बरीस पूरा भइला का मौका पर एक हप्ता ले जन कल्याण पर्व मनावल जाई जवना में भाजपा के सांसद लोग आम जनता के सरकार के चलावल कल्याण योजनन का बारे में जानकारी दीहें. कार्यक्रम 26 मई से 1 जून ले चलावल जाई.\nकेंद्रीय मंत्रिमंडल दू गो नया संचार उपग्रह बनावे आ ओकरा प्रक्षेपण के मंजूरी दे दिहले बिया. जीसेट-17 आ 18 के प्रक्षेपण अगिला तीन साल का भीतर करा लीहल जाई. एह उपग्रहन से देश के मौजूदा संचार सेवा में सुधार होखी आ नयो सेवा शुरू कइल जा सकी.\nबुध का दिने बंबई शेयर बाजार में जोरदार गिरावट देखे के मिलल आ सेंसेक्स 723 अंक टूट के बंद भइल.\nमशहूर फिल्ममेकर मणिरत्नम के दिल के दौरा पड़ला का बाद नई दिल्ली के इंद्रप्रस्थ अपोलो अस्पताल में भरती करावल गइल बा. उनकर हालत अबहीं स्थिर बतावल जात बा.\nमुंबई इंडियंस के खिलाफ 57 रन के खेल के दिल्ली डेयरडेविल्स के बल्लेबाज युवराज सिंह कहलन कि ऊ लोग के कइल आलोचना से हारल नइखन आ लोग के गलत साबित कर देखइहें. बाकिर एकरा बावजूद वानखेड़े स्टेडियम में मंगल का दिने भइल मैच में दिल्ली डेयरडेविल्स के मुंबई इंडियंस पांच विकेट से हरा दिहलसि.\nगरमी आवते यूपी में बिजली जाए के समस्या शबाब पर आ गइल बा. जगहे जगह ट्रांसफार्मर जरे आ बिजली कटला से लोग परेशान हो गइल बा. बिजली विभाग के कहना बा कि राज्य में एह घरी लगभग पांच सौ मेगावाट बिजली के कमी आवे का चलते कटौती बढ़ावे के पड़ल बा.